Darwin | Històries de la ciència\n← La consciència i 150 milisegons\nSanderson de Oundle →\nPublicat el 13 Febrer 2009 per omalaled\nNota: demano disculpes per les traduccións dolentes: no sé còm es diu en català "paloma buchona" i paloma colipava".\nQuè us puc explicar de Charles Darwin que no sapigueu ja? Li he dedicat articles en 1, 2 i 3. Tanmateix, m’havien quedat uns apunts desordenats que no encaixaven en cap d’ells i que s’haguessin quedat en el bagul dels records de no ser perquè tinc l’excusa perfecta: el 200 aniversari del seu naixement. Aquests apunts parlen del que opinaven els seus fills sobre ell i dels seus conflictes amb la religió.\nEn la autobiografia d’en Darwin un dels seus fills, sir Francis Darwin, parla dels seus records sobre el nostre home. I la veritat, tant de bo algun dia els meus fills parlessin així de mi. Són paraules de pura admiració com científic, com persona i com pare. Absolutament brutals:\nAmb els seus fills mantenia una encantadora manera d’expressar el seu agraïment. Mai no li vaig escriure una carta, o li vaig llegir una pàgina en veu alta, sense rebre a canvi unes paraules de reconeixement. El seu amor i bondat cap al seu petit nét Bernard eren immensos; i sovint parlava del plaer que se suposava veure la seva carona enfront d’ell durant els àpats.\nUna de les seves filles també escrivia:\nS’interessava per totes les nostres ocupacions i aficions i va compartir la nostra vida com molt pocs pares fan. Però estic segura que cap de nosaltres no va tenir mai la sensació que aquesta intimitat interferís gens ni mica amb el nostre respecte i obediència. Tot el que deia era per a nosaltres la llei i la veritat absoluta. Posava tota la seva obstinació a respondre a qualsevol de les nostres preguntes. Un petit exemple em fa pensar en lo molt que l’importava tot el que a nosaltres ens importava. Els gats no li agradaven especialment, però coneixia i recordava els trets individuals dels meus molts gats, i seguia comentant els costums i el caràcter dels més destacats anys després que haguessin mort.\nSegueix parlant el Francis Darwin:\nCom senyor de la casa era molt estimat i respectat; sempre es va dirigir als criats amb educació, utilitzant l’expressió "seria tan amable" quan demanava alguna cosa. Gairebé mai no s’empipava amb els seus criats; i ve a demostrar les rares vegades que això succeïa el fet que quan de petit vaig escoltar en una ocasió per casualitat al meu pare renyant empipat a un criat, em va impressionar, em vaig quedar horroritzat i recordo pujar corrent les escales imbuït per una sensació general de por.\nDarwin volia aprendre de tot experiment que realitzava i per això els considerava com quelcom sagrat. Tenia necessitat, fins i tot, de prendre notes sobre els seus experiments fracassats. Mai no passava per alt les excepcions. Una de les expressions que el seu fill recorda que repetia era: No estaré tranquil fins que ho hagi provat. És més, percebia el seu treball experimental com unes vacances (la resta del temps estava ficat entre llibres) i es va considerar a si mateix mandrós per dedicar molt temps a observar la fertilització de les orquídies. Fins i tot en una carta va afirmar: Que Déu em perdoni per ser tan mandrós; estic ridículament interessat en aquesta feina.\nMenyspreava l’amor per l’honor i la glòria, i solia culpabilitzar-se del plaer que li proporcionava l’èxit dels seus llibres. En una de les seves cartes a Lyell es mostra la ràbia que sentia cap a si mateix per ser incapaç de reprimir la seva sensació de frustració davant el que considerava l’anticipació del senyor Wallace a tots els seus anys de treball.\nDetestava l’esclavitud. En Brasil, que en l’època estava sota domini portuguès l’esclavitud encara era legal, Darwin va anotar en el seu diari alguns relats terribles. Fets tan repugnants, deia, que si hagués tingut coneixement d’ells a Anglaterra hagués pensat que eren inventats per a produir un efecte periodístic.\nVa notar la por dels esclaus. Un dia, mentre un barquero negre li duia en un transbordador a través d’un riu, va agitar els braços distret per a donar indicacions i va quedar horroritzat al veure que l’home s’ajupia de por perquè pensava que Darwin li anava a pegar.\nLa teoria de l’Evolució ha aixecat butllofes amb la religió. A Darwin li van sol·licitar la seva opinió més d’una vegada i no s’oposava a contestar les cartes sempre que es tractés de correspondència privada. Quan era gran, un estudiant alemany li va escriure amb aquest tema en particular i va respondre un membre de la seva família:\nEl senyor Darwin suplica que li digui que rep tantes cartes que li és impossible contestar a totes. Considera que la teoria de l’Evolució és bastant compatible amb la creença en un Déu; però que vostè ha de recordar que diferents persones tenen diferents definicions del que entenen per Déu.\nL’estudiant no va quedar satisfet i va tornar a escriure. Aquesta vegada, li va contestar Darwin en persona:\nEstic molt ocupat, sóc un ancià, tinc poca salut i no puc dedicar temps a respondre en profunditat a la seva pregunta, si és que pogués respondre’s. La ciència no té res a veure amb Jesucrist, excepte en la mesura que el costum de la investigació científica fa a l’home cautelós en el que a admetre l’evidència es refereix. En el que a mi concerneix, no crec que hagi existit cap revelació. I quant a la vida futura, cada home ha de jutjar per si mateix entre les vagues probabilitats que existeixen en conflicte.\nJa us he comentat alguna vegada que Darwin va perdre la seva fe. Com ens explicava amb les seves pròpies paraules:\nQuan estava a bord del Beagle era bastant ortodox. Recordo que alguns dels oficials (que es tenien per ortodoxos) es van riure amb ganes de mi per citar la Bíblia com una autoritat incontestable en algun aspecte moral. Suposo que el que els va fer gràcia va ser la novetat de l’argument. Però per aquesta època, és a dir, entre 1836 i 1839, vaig arribar gradualment a veure que l’Antic Testament i els llibres sagrats dels hindús mereixien igual nivell de confiança. La pregunta em venia constantment al cap i no desapareixia d’allí: És creïble que si Déu hagués de fer ara una revelació als hindús, permetés que estigués connectada amb la creença en Vishnu, Sica i altres, igual que la cristiandat està connectada amb l’Antic Testament? Em semblaria absolutament increïble.\nReflexionant sobre la necessitat de disposar d’evidències clares com requisit perquè qualsevol home en el seu sa judici cregués en els miracles sobre els quals està sustentat el cristianisme; i que com més sabem sobre les lleis fixes de la naturalesa més increïbles resulten els miracles; que els homes d’aquells temps eren ignorants i crèduls en uns nivells que avui dia ens resulten incomprensibles; que és impossible demostrar que els Evangelis fossin escrits al mateix temps que els esdeveniments que descriuen; que difereixen en molts detalls importants, massa importants al meu entendre, com perquè aquests detalls siguin admesos com les imprecisions habituals dels testimonis presencials; a través de reflexions d’aquest estil, que enumero no per ser de novetat o tenir algun valor, sinó perquè a mi em van influir, vaig arribar gradualment a descreure del cristianisme com revelació divina. I vaig tenir també en compte el fet que moltes religions falses s’hagin estès com un foc incontrolat sobre grans regions de la Terra.\nPerò estava molt poc disposat a abandonar la meva fe. D’això estic segur, doncs recordo perfectament bé la de vegades que em vaig fer castells en l’aire inventant-me el descobriment de velles cartes entre romans distingits i de manuscrits de Pompeya, o on fos, que confirmaven de forma espectacular tot l’escrit en els Evangelis. Tanmateix, cada vegada em resultava més difícil, malgrat l’ampli marge de llibertat que li donava a la meva imaginació, inventar proves que bastessin per a convèncer-me. En conseqüència, la incredulitat va ser a poc a poc entrant en mi, fins a ser total. I el procés va ser tan lent, que no em va provocar cap tipus d’ansietat.\nPodria en veritat dir-se que sóc com un home que s’ha tornat daltònic, i que la creença universal de l’existència del vermell converteix la meva actual pèrdua de percepció una evidència de poc valor. Aquest argument seria vàlid si tots els homes de totes les races tinguessin la mateixa convicció interna de l’existència d’un Déu; però sabem que això està molt lluny de ser el cas. Per tant, no veig que aquestes conviccions i sentiments interns puguin pesar a manera de prova de la seva existència.\nI fins a de el Disseny Intel·ligent. En una carta a la senyoreta Julia Wedgwood deia:\nLa ment es nega a contemplar aquest univers, sent ho que és, sense que hagi estat dissenyat; però tanmateix, on més esperaríem trobar disseny, a saber, en l’estructura d’un ésser viu, descobreixo que com més reflexiono sobre el tema, menys trobo una prova de l’existència d’aquest disseny. Asa Gray i alguns altres consideren les variacions, o almenys les variacions beneficioses (a les quals Asa Gray compararia amb les gotes de pluja que no cauen al mar, sinó a la terra per a fertilitzar-la) com quelcom dissenyat de manera providencial. Tanmateix, quan li pregunto si considera les diverses variacions de la coloma bravia (paloma bravía), que l’home ha convertit per acumulació en un colom buchó (paloma buchona) o en un colom colipavo (paloma colipava), com dissenyades per la providència per a entreteniment de l’home, no sap què respondre. I si ell, o qualsevol admet que aquestes variacions són accidentals, en el que a objectiu es refereix (naturalment, no accidentals a causa del seu origen), llavors no veig raó per la qual hauria de classificar com dissenyades per la providència les variacions acumulades gràcies a les quals s’ha format l’exquisidament adaptat pícid (pájaro carpintero). Perquè seria difícil imaginar el buche augmentat de grandària de la buchona, o la cua de la colipava, com d’utilitat per a aus, en estat normal, que tinguessin costums de vida determinades. Aquestes són les consideracions que em deixen perplex quant al disseny; encara que no sé si a vostè li interessa conèixer-les.\nI respecte a aquest tema, va escriure una carta al doctor Gray (juliol de 1860):\nUna paraula més sobre "lleis dissenyades" i "resultats no dissenyats". Veig un ocell que vola per a menjar, agafo la meva escopeta i el mato, ho faig dissenyadament. Un home bo i innocent es troba sota un arbre i mor com a conseqüència d’un llamp. Creu vostè (i la veritat és que m’agradaria escoltar-lo) que Déu va matar a aquest home dissenyadament? Moltes o la majoria de les persones així ho creuen; jo no puc i no ho crec. Si així ho creu vostè, pensa que quan una oreneta es cruspeix un mosquit ho fa perquè Déu va dissenyar que aquesta oreneta en particular es cruspeixi aquest mosquit en particular en aquest moment en particular? Crec que l’home i el mosquit es troben en la mateixa situació apurada. Si la mort de l’home i del mosquit no ha estat dissenyada, no veig motius per a creure que hagués d’estar necessàriament dissenyat.\n“Autobiografía”, Charles Darwin\n“La historia de El origen de las especies“, Janet Browne\n2 respostes a Darwin\n13 Febrer 2009 a les 16:15\nNo és la primera vegada que ens parles d’un gran científic a través de fills (era en Sagan l’últim, no?) i m’ha sorprès que més o menys els fills els veien de manera similar, suposo que hi deu haver altres casos en què no és així.\nEstà bé la resposta que va donar a l’estudiant alemany. Espero que la sabés valorar a temps.\n14 Febrer 2009 a les 14:41\nLo que més m’agrada de certs personatges és que molta gent del bàndol religiós els proven de criticar desde tots els punts de vista, i quan veuen la mena de personatges que són, es queden sense arguments.\nTant Sagan com Darwin han pertanyen a aquest grup.


Paranoies RiKanna: Els meus moments consumistes 5\nHola! Avui us porto un nou Els meus moments consumistes amb unes quantes compres que no he pogut resistir amb l'excusa del nadal i tal. Per cert, el contingut de les meves compres us pot sorprendre en aquesta ocasió, avís.\nAquí la foto amb tots els llibres ... Bé, queda bé posar-la però allò de ser útil, no ho és gaire. Entre altres coses perquè no es veu res. En fi, així us ple de curiositat i us veieu obligats a seguir mirant (ho dubto molt...).\nDoncs no se si es veu bé, però encara us pugui estranyar us trobeu davant Dràcula i Frankenstein. La veritat és que tinc ganes de llegir-los. Potser siónn molt densos potser no... La veritat és que no tinc ni idea però tinc ganes de conèixer l'original i últimament m'ha donat per mirar reptes de llibres que cal llegir abans de morir i mira...\nEl retrato de Dorian Gray. I aquí un altre exemple de més del mateix que, en aquest cas, és molt menys gruixut i sembla ser un lectura curta encara que no em refio de les aparences, la veritat és que no se que haig d'esperar. És el que té sentir tant a parlar d'un llibre que al final ja no saps ni que pensar.\nChoque de Reyes i Tormenta de Espadas. La meva obsessió més recent o el que probablement s'acabi convertint en una. El primer em va agradar molt així que vull llegir-los com més aviat millor, això si, no us negaré que veure la seva mida em segueix tirant enrere, sobretot el tercer que l'han dividit en dos.\nLa vida de Pi i La trilogia de Nova York. He de confessar que aquests dos són les compres amb les que m'he sorprès més a mi mateixa. La vida de Pi em cridava l'atenció pel títol i vaig saber que hi havia un tigre pel tràiler de la pel·lícula (encara que no l'he vist). Més enllà d'això no se res. En quant al segon he de confessar que... No tinc ni la més remota idea que va, només que té fama que l'havia vist en diverses llistes i la curiositat impulsiva va poder amb mi.\nI això és tot, crec que els llibres d'aquesta vegada han estat eleccions estranyes, tot i així tinc ganes de posar-me amb tots.\nEtiquetas: dracula, elretratdedoriangray, elsmeusmomentsconsumistes, frankestein, latrilogiadenovayork, lavidadepi, tempestad'espases, xocdereis


Sansa Sua ...Tot: 13-3-2011 Tria i Remena\n13-3-2011 Tria i Remena\nCURSA DE MUNTANYA PIC DE L'ALIGA A CANYELLES\nHe sentit a parlar molt be d'aquesta cursa, no he tingut la sort de participar, a veure si puc .......\ninformació : ( no he trobat el enllaç per poder apuntar-nos la unica opció que he trobat a sigut : http://ropits.com/cgi-bin/page.pl?ID=1362&nom=Pic-de-l%27Aguila ) Si algú pot donar mes informació ?\n10 KMS DE ESPARRAGUERA\nEn aquesta cursa i vaig participar en varies edicions, recordo que les primeres ens feien pujar per darrera el poble, era una passada, quina pujada !!!, Però l'altre any que vaig participar ja van canviar el recorregut i desde llavors no he tornat, el circuit no era tant maco i menys dur. Això no vol dir que sigui pla, que també sues.\ninformació : http://www.adfesparreguera.net/index.html\nCURSA POPULAR DE VILONOVA DEL CAMI Sempre que puc i participo, es una cursa mixta, aprox. de 10km, esta força be, hi ha mes fan cursa infantil, no hi ha problemes per aparcar, bon ambient, que mes podem demanar ? A si, gratis.\ninformació : http://www.vilanovadelcami.net/


escolars | BonDia Diari digital d'Andorra.\nInici / escolars\nLa ministra d'Educació i Ensenyament Superior, Ester Vilarrubla, conversa amb alumnes aquest dimarts passat.\nDc., 23/06/2021 - 20:55\nEl consell de ministres ha aprovat els pagaments de les subvencions a les associacions de pares i mares d’alumnes als centres d’ensenyament espanyol i francès en concepte de l’activitat de menjador escolar per al curs escolar 2020-2021. La xifra total de diners que es destinen a aquestes subvencions s’eleva als 239.795,27 euros per a un total de 2.153 alumnes.\nLlegir més sobre Gairebé 240.000 euros per a les subvencions dels menjadors escolars\nEls alumnes de primera ensenyança d'Andorra la Vella a l'església de Sant Esteve per les audicions de l'Institut de Música.\nDj., 04/03/2021 - 13:30\nL’Institut de Música promou l'ús d'instruments als escolars de la capital\nL'Institut de Música d'Andorra la Vella ha començat aquest matí un seguit d'audicions musicals adreçades als alumnes de primera ensenyança de la parròquia amb l'objectiu d'apropar-los a la música i donar a conèixer alguns instruments minoritaris per al públic infantil com el clarinet, la trompa, l'acordió, la viola i l'orgue.\nLlegir més sobre L’Institut de Música promou l'ús d'instruments als escolars de la capital\nDv., 12/02/2021 - 13:29\nPal Arinsal mantindrà durant la setmana de vacances escolars l’obertura fins al Pic del Cubil. Fins al 21 de febrer, el sector de Pal estarà obert de 9h a 17h amb un total de 21 de 27 pistes que correspon al 70% del sector, i un total de 7 remuntadors.\nLlegir més sobre Pal Arinsal manté el 70% de pistes obertes durant les vacances escolars\nEntrada de l'escola andorrana de segona ensenyança d'Encamp.\nDc., 16/12/2020 - 22:32\nDefinits els calendaris escolars pels dos propers cursos\nL'executiu ha aprovat els calendaris de vacances escolars per als cursos 2021-2022 i pel 2022-2023.\nLlegir més sobre Definits els calendaris escolars pels dos propers cursos\nExterior de l'escola Pau Claris, de la Seu d'Urgell.\nDv., 10/04/2020 - 14:30\nTots els escolars de l'Alt Urgell tindran dispositius i internet a casa abans del dia 20\nLes operadores de comunicacions Cadí Telecom i Alt Urgell Fibra instal·laran les connexions a Internet perquè tots els escolars de l'Alt Urgell puguin seguir les activitats acadèmiques del tercer trimestre des de casa.\nLlegir més sobre Tots els escolars de l'Alt Urgell tindran dispositius i internet a casa abans del dia 20\nPalau de gel.\nDl., 18/11/2019 - 01:15\nNou conveni amb el Palau de Gel per als escolars\nEl ministeri d’Educació i el Palau de Gel han renovat recentment el conveni que permet oferir condicions especials quant als preus per promocionar els esports de gel entre els infants.\nLlegir més sobre Nou conveni amb el Palau de Gel per als escolars\nEls escolars van triar els seus representants ahir.\nDt., 05/11/2019 - 00:50\nEls escolars elegeixen el dotzè Consell d’infants a casa comuna\nA poc més d’un mes per a les eleccions comunals, els nens de cinquè curs de l’escola andorrana i francesa de Sant Julià de Lòria van fer la votació per escollir els representants del dotzè Consell d’infants.\nLlegir més sobre Els escolars elegeixen el dotzè Consell d’infants a casa comuna\nEstudiants del Pallars Sobirà en una classe d’esquí a l’estació de Tavascan.\nDt., 16/10/2018 - 00:30\nUna iniciativa ofereix als escolars classes d’esquí en horari lectiu\nEls alumnes a partir de 10 anys del Col·legi Àngel Serafí Casanovas de Sort i els de l’Institut Hug Roger III, també de Sort, podran fer classes d’esquí durant l’horari electiu. Aquesta és una iniciativa de l’Associació Esportiva Pallars que compta amb la col·laboració dels centres educatius, amb l’objectiu que a tots els nens que els agradi la pràctica de l’esquí, independentment del nivell o les qualitats que tinguin, puguin practicar-lo i perfeccionar-lo.\nLlegir més sobre Una iniciativa ofereix als escolars classes d’esquí en horari lectiu\nANA/ Els estudiants de l'escola de segona ensenyança d'Ordino han participat al Clean Up Day.\nDv., 11/05/2018 - 15:13\nUns 500 escolars de primera i segona ensenyança de diversos centres educatius participen aquest divendres en el Clean Up Day, un esdeveniment europeu al qual Andorra s'hi suma per quarta vegada.\nLlegir més sobre Els escolars netegen els entorns dels centres educatius en la quarta edició del Clean Up Day\nDv., 17/11/2017 - 13:50\nEls cònsols d'Andorra la Vella visiten els escolars de la parròquia que participaran al Consell d'Infants\nEls cònsols d'Andorra la Vella, Conxita Marsol i Marc Pons, han explicat el funcionament dels comuns i han escoltat les primeres propostes que es es treballaran al Consell d'Infants que es constituirà el 30 de novembre. Aquest divendres han visitat l'escola francesa de Ciutat de Valls i el col·legi Janer.\nLlegir més sobre Els cònsols d'Andorra la Vella visiten els escolars de la parròquia que participaran al Consell d'Infants\nDg., 10/09/2017 - 15:47\nEducació destina durant l'estiu 2,3 milions d'euros al manteniment i millora de les escoles\nEl ministeri d'Educació ha invertit, durant aquest estiu, un total de 2,3 milions d'euros per millorar les infraestructures dels centres escolars, que aquest dilluns inicien un nou curs.\nLlegir més sobre Educació destina durant l'estiu 2,3 milions d'euros al manteniment i millora de les escoles\nProp de 1.000 escolars participen en la cursa 'Belluga't per l'esport' Prop de 1.000 escolars participen en la cursa 'Belluga't per l'esport'\nDv., 26/05/2017 - 15:36\nProp de 1.000 escolars participen en la cursa 'Belluga't per l'esport'\nLa segona edició de la cursa escolar 'Belluga't per l'esport', celebrada aquest dimarts a Santa Coloma, ha comptat amb la participació de 900 infants.\nLlegir més sobre Prop de 1.000 escolars participen en la cursa 'Belluga't per l'esport'


Ajuntament de Mollet: Mollet acull el Campionat de Catalunya Màster d’Atletisme 2018\nMollet acull el Campionat de Catalunya Màster d’Atletisme 2018\nPer tercera vegada consecutiva, la pista municipal d’atletisme La Pedra Salvadora de Mollet del Vallès acollirà aquest diumenge 10 de juny el Campionat de Catalunya Màster a l’Aire Lliure amb la participació de més de 500 atletes veterans i veteranes majors de 35 anys. La delegació molletana estarà formada per una vintena d’atletes que competiran en deu disciplines diferents.\nDurant la presentació del campionat, el vicepresident primer de la Federació Catalana d’Atletisme, Josep Mª Antentas, ha volgut agrair “al Club Atlètic Mollet i a l’Ajuntament acollir un any més un campionat que no és gens fàcil d’organitzar”. Antentas ha afegit que “enguany el campionat pren encara més transcendència, ja que és previ al campionat d’Espanya i del Món, amb la qual cosa els atletes voldran tastar el seu estat de forma”.\nDes del Club Atlètic Mollet, el seu president Joan Ollé, ha destacat que “tot i que la nostra prioritat es formar gent jove, també es important tenir en compte als veterans de la nostra ciutat animant-los a fer esport, i si és atletisme, millor”.\nPer l’alcalde de Mollet i responsable de l’àrea d’Esports, Josep Monràs, “és important reconèixer al Club Atlètic Mollet la seva capacitat per organitzar esdeveniments d’aquest tipus i agrair a la Federació la seva confiança per decidir que, un any més, Mollet sigui la seu del Campionat de Catalunya”.\nAl marge “d’agrair també als voluntaris i voluntàriesla seva feina desinteressada per tirar endavant aquest repte” Monràs ha volgut tenir “un record pel molletà Alfons Folguera qui malgrat la seva discapacitat física va fer tot el possible perquè l’atletisme seguís viu a la nostra ciutat”\nEl campionat consta de 20 proves en les que hi participaran prop de 500 atletes, entre ells una vintena del Club Atlètic Mollet, que per primera vegada, presentarà 3 equips de relleus de 4x400 en categories de 35, 40 i 45 anys.\nHoraris i competicions


La força del JELL\nInici > La força del JELL\nTrobada dels equips del centres d'esplai de la Companyia de Jesús a Catalunya\nLa primera setmana de setembre va tenir lloc a Raimat (Lleida) la trobada dels centres d'esplai que formen el JELL. Es tracta dels centres d'esplai vinculats a la Companyia de Jesús a Catalunya.\nAixí, per primera vegada s'ha realitzat un inici de curs conjunt, amb els equips de monitors i monitores dels diferents centres, per planificar i projectar el curs que comença, de tal manera que, mantenint la planificació pròpia de cada centre, es puguin aprofitar i intensificar la relació i el treball en xarxa.\nLa trobada es va iniciar amb una proposta de formació i tallers sobre les noves preferències apostòliques de la Companyia de Jesús, amb la participació de quatre ponents que van desenvolupar cadascun dels àmbits als quals es refereixen les preferències: Eulàlia Pagès va presentar el repte de guanyar en profunditat, Pau Vidal va recordar les realitats d'exclusió que s'amaguen darrera de la realitat que veiem, Ignasi Escudero va posar en valor l'esplai com a escenari privilegiat per acompanyar infants i joves i finalment, Xema Rodríguez mostrava la greu realitat de la crisi ecològica i el repte de promoure tota acció que pugui significar un canvi per tenir cura de la nostra casa comuna.\nAl llarg dels tres dies es va comptar amb moments per viure la fe i l'espiritualitat i, en aquest sentit, va tenir especial presència el quadern "Els Binomis del JELL" publicat fa pocs mesos dins de la col·lecció EIDES. Suposa un nexe d'unió entre les diferents dimensions de la trobada: transmissió de valors, missió compartida, espiritualitat, fe i el món de l'educació en el temps lliure.\nDies intensos i profitosos, en un ambient privilegiat com és el del col·legi Jesuïtes Lleida - Col·legi Claver a Raimat. Satisfets amb l'experiència i amb intenció de repetir-la en els propers cursos, cada centre es disposa ara a començar aquest curs amb il·lusió i força.\nAquí podeu veure el vídeo que resumeix la trobada en imatges:


L'ocupació hotelera a l'Alt Empordà ha oscil·lat entre el 70 i 85% aquest estiu - Empordà\nL'ocupació hotelera a l'Alt Empordà ha oscil·lat entre el 70 i 85% aquest estiu\nEl sector turístic fa un bon balanç dels mesos de juliol i agost\nEMPORDA.INFO 28.08.2015 | 14:44\nCàmping La Ballena Alegre ACN\nBones sensacions entre els hotelers de les comarques gironines. Els establiments associats dins de la Federació d'Hostaleria de les comarques de Girona han registrat ocupacions més altes en comparació amb els mesos d'estiu de l'any passat. En concret, han notat un increment del 8% durant el mes de juliol i un 6% aquest agost. Els establiments situats a la Costa Brava centre i sud han estat els més visitats arribant al 90% d'ocupació aquest agost, seguits dels de l'Alt Empordà que han assolit el 85%. Les cases rurals de la costa també han fregat el ple absolut durant aquest mes d'agost gràcies a les reserves d'última hora i els càmpings gironins han registrat ocupacions mitjanes d'entre el 80 i 85%.\nDes de la Federació d'Hostaleria de les comarques de Girona - que compta amb més de 1.550 empreses federades- asseguren que, durant el mes de juliol, les ocupacions mitjanes s'han situat entre el 50 i 75 per cent. Els hotels de la Costa Brava centre i sud i els establiments de la Garrotxa han estat els més beneficiats arribant al 75% de la seva capacitat. Les empreses turístiques de l'Alt Empordà també han obtingut bons resultats situant-se amb una ocupació mitjana del 70%. Pel que fa a la ciutat de Girona i rodalies l'ocupació ha arribat al 70%, a la Selva al 60% i les zones de muntanya com la Cerdanya i el Ripollès han assolit una ocupació del 55% i 50%, respectivament.\nUnes xifres que s'han superat durant el mes d'agost. En concret, les ocupacions han arribat al 90% a la Cost Brava, s'ha fregat el 85% a l'Alt Empordà i a Girona, el 80% a la Garrotxa i el 75% a la zona de la Selva interior. De nou, la Cerdanya i el Ripollès han estat les comarques amb menys turistes assolint un 70 i 65% d'ocupació mitjana.\nA grans trets, l'ocupació ha crescut un 8% durant el mes de juliol i un 6% a l'agost en comparació amb el mateix període de l'any passat. Segons els establiments això és degut al bon temps que ha fet aquest estiu, a la lleugera recuperació econòmica que assenyalen des de les administracions públiques i a les incidències i atacs que s'han produït a d'altres països banyats pel mediterrani que fins ara acollien un gran nombre de turistes.\nPel que fa a perfil dels visitants, la majoria eren veïns de la demarcació de Barcelona, principalment famílies i parelles de mitjana edat. D'altra banda, en referència al turisme estranger, gran part eren francesos seguits de britànics, alemanys i belgues. Els establiments turístics també han notat que, poc a poc, s'està recuperant el turisme italià i de la resta de l'estat espanyol que havia caigut durant els darrers anys.\nPle absolut a les cases rurals del litoral gironí\nD'altra banda, les cases rurals del litoral gironí han arribat a fregar el ple absolut durant aquest mes d'agost. Així ho ha explicat el president de l'Associació Turisme Rural Girona, Ramon Corominas, qui ha assenyalat que les tres primeres setmanes d'agost han estat "molt bones". "El bon temps d'aquests dies ens ha acompanyat i ha ajudat a que s'incrementessin les reserves d'última hora", ha comentat.\nAl mateix temps, els establiments situats a les zones d'interior han obtingut ocupacions d'entre el 70 i 80 per cent, un 15% més que l'any passat. "El turisme estranger s'ha centrat sobretot a la costa mentre que a l'interior gran part dels visitants eren d'arreu de Catalunya o de la resta de l'Estat", ha assenyalat Corominas. "A grans trets m'atreviria a dir que el 80% del turisme que rebem és de l'àrea metropolitana de Barcelona, un 10% d'arreu d'Espanya i un 10% més estrangers", ha assegurat fent referència a les cases rurals situades a les zones interiors i de muntanya.\nUnes xifres que varien si s'analitzen els establiments de la costa. "Allà un 40% són d'arreu de Catalunya, un 30% estrangers i la resta venen d'altres indrets de l'estat espanyol", ha resumit el president qui ha qualificat la temporada 2015 "de molt bona". "Ja firmaria perquè l'any vinent torni a ser igual", ha conclòs.\nEls càmpings gironins arriben al 85% d'ocupació aquest agost\nSeguint les expectatives marcades, els càmpings gironins han assolit una ocupació mitjana del 85% aquest mes d'agost. El president de l'Associació de Càmpings de les comarques gironines, Miquel Gotanegra, ha assenyalat que ha estat "un mes correcte" i que la gran allau de visitants s'ha centrat sobretot durant els primers quinze dies. "Són ocupacions habituals i similars a les d'altres anys tenint en compte que rebem molts turistes estrangers que es reincorporen al seu lloc de treball a finals d'agost i els infants comencen classes a partir del dia 20", ha explicat. Un fet que es suma a la pluja i la disminució de temperatures que s'ha registrat aquest mes d'agost en comparació amb el juliol i que ha provocat que alguns visitants decidissin escurçar les seves vacances.\nA grans trets, per la zona nord de Roses el turisme francès continua essent majoritari mentre que des de Sant Pere Pescador i fins l'Escala gran part dels visitants provenen d'Alemanya. "A Calonge i Palamós hi ha molts holandesos, a Torroella de Montgrí i l'Estartit tenim molts anglesos i a Lloret de Mar i Blanes veïns de les comarques catalanes i de la resta d'Espanya. Cada zona de la costa gironina té una tipologia de turistes molt diferent", ha assenyalat Gotanegra.\nUn setembre a l'espera de les reserves d'última hora\nPel que fa al proper mes de setembre, els percentatges d'ocupació són incerts ja que depenen de les reserves d'última hora. Des de fa uns anys, els turistes cada cop esperen més fins a l'últim moment per decidir on passaran els seus dies de vacances. A més, la majoria d'ells es guien per la meteorologia.\nEl sector preveu que la majoria de ciutadans i estrangers visitin les comarques gironines durant la primera quinzena de setembre i, principalment, seran estades d'entre dues i tres nits. El perfil del turista que aprofita aquests dies per desconnectar de la feina és el mateix que s'ha registrat durant els mesos de juliol i agost.


Global icon-chevron-right Espanya icon-chevron-right Barcelona icon-chevron-right CRU Restaurant & Steakhouse\nCRU Restaurant & Steakhouse (TANCAT)\nEl restaurant de l’Hotel Renaissance es presenta com una nova 'steakhouse', casa d’entrecots amb segell nord-americà, amb el xef Stefan Wystup al capdavant. Serveix vedella de la raça Black Angus, criada a una granja d'Arkansas i amb un 80% de l'alimentació vegetal, sense cap mena d’antibiòtic i hormona. En cru, té aquest color tirant a marró que tant desagrada als qui volen vedella roja histèrica, dura, i que tant tranquil·litza els qui busquem un bon tall de carn. També pot presumir de forn, a l’americana: amb 1.300ºC de gas a dalt, i graella a sota. Amb un cop de foc potent, la carn es segella, i s’acaba a baixa temperatura. Si sou uns quants, apunteu-vos a compartir la barbaritat del 'porterhouse', la part baixa del llom i més noble de la vedella, que només arriba a taula en una peça de 1.600 grams. –R.M\nwww.espanol.marriott.com/hotels/hotel-information/restaurant/bcndm-renaissance-barcelona-hotel Trucar 93 272 38 10


Blog Molí d'en Xema: 2009\nAMBIENT DEL RESTAURANT\nBon profit a tots! Aquí els nins i nines més grans han repartit els diferents rols que hi ha a un restaurant: cambrers, cuiners, clients,...\nGran educació i saber estar, taula ben posada i bon profit, que l'amanida i els ous siguin del vostre gust.\nPublicat per CEIP MANACOR a 21:41:00 0 comentaris\nAMBIENT DE LA CASA\nAquí els nins i les nines de 3 anys juguen a "ser" perruquers, mares, pares, metges, cuiners,...en fan de bones!!\nPublicat per CEIP MANACOR a 12:36:00 0 comentaris\nDins aquest ambient els nins i nines experimenten amb diferents materials: llevorim, llenties i sopa maravilla. Què es pot fer amb tot això? La millor resposta la tenen ells.\nHem decidit fer un blog del nostre centre perquè d'aquesta manera pogueu veure el que fan els vostres fills i filles a l'escola. La millor manera de saber-ho és a través de fotografies. Intentarem penjar de la manera més ràpida possible les activitats més significatives que duim a terme.\nCom que l'hem creat dins el més de novembre i no vos hem informat de la seva adreça fins el mes de desembre, tal vegada vegeu que les dates no coincideixen amb la realització de les tasques, però també va bé recordar el que ja hem fet. Esperam que vos agradi!!\nPublicat per CEIP MANACOR a 20:10:00 0 comentaris\nAMBIENT DEL RESTAURANT Bon profit a tots! Aquí ...\nHOLA A TOTS I A TOTES!!! Hem decidit fer un blog d...


Sergio García Dols aconsegueix la segona victòria de la seua carrera - À Punt\nSergio García Dols aconsegueix la segona victòria de la seua carrera\nEl pilot de Borriana s’ha imposat en el Gran Premi de França en la categoria de Moto3\nSergio García Dols, amb el trofeu de campió / Efe\n16 de maig 2021 - 12:39\nSergio García Dols ha aconseguit la segona victòria de la seua carrera esportiva després de guanyar el Gran Premi de França disputat al circuit de Le Mans en la categoria de Moto3.\nLa carrera s’ha dut a terme en unes condicions molt complicades per la intensa pluja que ha caigut poc abans de la sortida. El pilot de Borriana ha pogut superar totes les adversitats i controlar al seu únic rival durant la prova, el txec Filip Salac, per a assegurar el triomf amb més de dos segons de marge.\n¡Momento histórico del motociclismo español! @garciadols11 da una auténtica lección de pilotaje y consigue la primera victoria de #GasGas en el Mundial\nESPECTACULAR 🔥🔥🔥#FrenchGP 🇫🇷 #MotoGP 🏁 pic.twitter.com/5OBgLknw8a\n— DAZN España (@DAZN_ES) 16 de mayo de 2021\nAquesta és la segona victòria valenciana de la temporada, després de la que va aconseguir el pilot d’Algemesí Jaume Masià, en el Gran Premi inaugural, disputat a Losail (Qatar). En aquesta ocasió, Masià no ha pogut acabar la cursa, com tampoc ho ha fet l’altre valencià en la categoria, Carlos Tatay.\nEl murcià Pedro Acosta manté el lideratge del Mundial després de refer-se d’una caiguda i acabar en huité lloc amb una gran remuntada. Ara té 54 punts d’avantatge sobre Sergio García Dols, que se situa segon amb 49 punts.\nIker Lecuona iguala el seu millor registre\nEn MotoGP, l'australià Jack Miller ha aconseguit el segon triomf consecutiu. El millor espanyol ha sigut el català Àlex Márquez, sisé, seguit de ben a prop pel valencià Iker Lecuona, que ha acabat en novena posició. En el Mundial, Quartararo recupera el lideratge, amb Maverick Viñales cinqué a 24 punts, com a millor espanyol.\nJorge Navarro, nové en Moto2\nEn la categoria de Moto2, la victòria ha sigut per al madrileny Raúl Fernández, que se situa segon en el Mundial, a només un punt del líder, l'australià Remy Gardner. Jorge Navarro, nové, ha sigut l'únic pilot valencià que ha acabat la carrera, ja que tant Aron Canet com Hèctor Garzó han hagut d'abandonar.


Campanya de donació de sang a Lloret, dijous i divendres | Nova Ràdio Lloret\nDonació anterior, a la Casa de la Cultura\nAquest dijous i divendres hi ha donació de sang a Lloret. Des del Banc de Sang fan una crida a la població perquè, com passa cada any, després de les festes de Nadal les reserves han baixat a la meitat, de manera que només hi ha abastiment per a cinc dies.\nA banda d’haver de ser major d’edat i pesar més de 50 quilos, l’únic requisit per donar sang és tenir-ne ganes, segons el doctor Joan Profitós, que també ha animat a les persones a qui els fa por donar sang perquè ho facin.\nEl doctor assegura que Lloret és un dels llocs on es recull més sant, entre 250 i 300 bosses. A la vila, es podrà donar sang a la Casa de la Cultura dijous a la tarda i divendres al matí i a la tarda, o al centre cívic del Rieral divendres a la tarda.\nArticle anteriorCDC creu que és aviat per decidir si Marín estarà entre els primers llocs de la llista\nArticle següentMor amb vuit mesos l’Aran, el nen de Lloret afectat d’AME


Futbol a la graella: 29\nTot i que sembla que han estat dos anys, només ens hem quedat un cap de setmana sense lliga. Com s'ha trobat a faltar! Però ja podem respirar, ara ja no hi hauran més pauses fins al final, així que ens espera de forma contínua el tram final de totes les competicions en joc. A disfrutar!!\nI per començar, aquí van els partits d'aquesta 29a jornada, que té molts partits avançats a dissabte:\nDiferències: 16è vs 3r / -24 punts / -29 goal average\nEl Recreativo es troba a un punt del descens i aquest cap de setmana s'enfronta a l'equip que està més tranquil de la Lliga, el Sevilla, que ocupa la 3a posició a distància de perseguidors i perseguits. Aquesta pot ser la bona notícia pel Recre si els sevillans es confien. La mala notícia, però, és que amb aquest partit comencen les etapes de muntanya massa a prop del descens.\nPartit de la primera volta: SEV 1 - REC 0\nDiferències: 9è vs 1r / -30 punts / -64 goal average\nEl del Camp Nou va ser l'únic partit que van perdre de les etapes de muntanya en la primera volta, però demostrant que són un equip fidels als seus principis. A Zorrilla de ben segur que el Barça les passarà més magres que a casa, així que haurà de lluitar molt i intentar marcar ben aviat perquè no se li compliquin massa les coses. El Valladolid viu tranquil a la part mitja de la taula, per la qual cosa sembla difícil que el puguin trair les presses.\nPartit de la primera volta: BAR 6 - VLL 0\nAlmeria - Vila-real\nDiferències: 13è vs 4t / -17 punts / -21 goal average\nEls andalusos han de confirmar que són capaços de salvar-se, i més després d'aquest partit, en què ja hauran acabat el tram més dur de la temporada. Els groguets, per la seva banda, han de confirmar la seva plaça de Champions. Si derroten l'Almeria i els de sota seu fallen, poden donar un pas de gegant.\nPartit de la primera volta: VIL 2 - ALM 1\nBetis - Numància\nDiferències: 17è vs 19è / +4 punts / +20 goal average\nPartit dramàtic. Els bètics estan fregant a el descens i els numantins s'aferren amb ungles i dents a la primera divisió negant-se a precipitar-se del pou, però les jornades s'acaben i han de véncer un rival directe per confirmar que poden tirar l'emrpesa endavant. Els bètics tenen avantatge en el goal average particular, i sembla difícil que els numantins el puguin capgirar.\nPartit de la primera volta: NUM 2 - BET 4\nDiferències: 15è vs 12è / -1 punt / +2 goal average\nEls bilbains han acusat les etapes de muntanya amb quatre derrotes, cosa que els ha fet tornar a la zona de perill, a només dos punts del descens. El Mallorca està dibuixant una trajectòria contrària. Un xoc directe en què serà vital el goal average particular, que ara mateix està empatat.\nPartit de la primera volta: MLL 3 - ATH 3\nMàlaga - R. Madrid\nDiferències: 8è vs 2n / -20 punts / -36 goal average\nEl Madrid sortirà a jugar sabent què ha fet el Barça, però els blancs també tenen un desplaçament difícil, concretament al de l'equip revelació de la lliga, el Màlaga, que està en plena lluita per entrar en places europees. Promet ser un partit vibrant, ja que els dos equips tendeixen a marcar molts gols. Així va quedar demostrar en el partit de la primera volta.\nPartit de la primera volta: RMD 4 - MAL 3\nDiferències: 20è vs 7è / -21 punts / -20 goal average\nEn principi és un duel molt desigual, però els gallecs es mostren molt febles en camps com el de Montjuic. Els periquitos esgotaran uns dels seus últims cartutxos per seguir amb esperances reals. El Depor, a seguir amb la lluita per entrar a Europa.\nPartit de la primera volta: DEP 1 - ESP 0\nDiferències: 5è vs 18è / +14 punts / +18 goal average\nEls madrilenys estan en plena lluita per entrar a Europa, i a priori tenen un partit assequible, tot i que l'Osasuna sempre és capaç de donar la fuetada en el moment menys esperat. Els navarresos estan a un punt de la salvació, però no es poden despistar vist com estan les coses.\nPartit de la primera volta: OSA 0 - ATM 0\nValència - Getafe\nDiferències: 6è vs 14è / +12 punts / +12 goal average\nEls valencianistes van aconseguir frenar la seva caiguda lliure i van tornar a ocupar llocs europeus, tot i que emmerdats enmig d'una feroç lluita amb altres equips. Per la seva banda, els madrilenys estan en una altra pugna, la de no baixar, i es troben a dos punts del descens.\nPartit de la primera volta: GET 0 - VAL 3\nDiferències: 11è vs 10è / +0 punts / -22 goal average\nÉs curiós que aquest sigui el partit del Plus, però quan hi han partits en dissabte ja passen aquestes coses. Els dos equips estan empatats a la meitat de la taula. En principi això hauria de significar estar tranquils, però qui perdi es pot precipitar i caure unes quantes posicions d'una sola tacada. S'hi juguen més del que es podria pensar en un principi.\nPartit de la primera volta: RAC 1 - SPO 0\nAltres estadístiques V\nLa UEFA serà o alemanya o ucraïnesa\nLa Champions de Sant Jordi\n5 anys de la nit més èpica de Riazor\nAmb el 9, Chaparro / Què ens deixa la 29


Palau de la musica catalana fitxa tecnica | Arte y Humanidades | Wikiteka, apuntes, resúmenes, trabajos y exámenes de Secundaria, Bachiller, Universidad y Selectividad\nPalau de la musica catalana fitxa tecnica\nEscrito el 29 de Febrero de 2016 en catalán con un tamaño de 4,16 KB\nTorre Eiffel (1887-1889) Estil: arquitectura de ferro\nEnorme estructura metàlica feta amb més de 18000 peces de ferro encreuades i agafades amb més de 2'5 milions de cargols, que s'aixeca fins a una alçada de 324m(24 últims metres d'antena afegida posteriorment.). La seva forma piramidal dividida en 4 parts separades per 3 plataformes, potencia la sensació de verticalitat. El primer bloc arriba fins a una alçada de 57m i fa les funcions de base. Aquesta estructura de planta rectangular la formen 4 grans pilars inclinats que descansen sobre 8 gats hidràulics i que estan units mitjançant 4 arcs. A sobre d'aquesta planta, s'aixequen unes altres 4 potes amb una lleugera inclinació cap endins, fins a l'alçada de 115m, on hi ha la segona plataforma. Més amunt la curvatura iniciada al pis inferior fa que els pilars es trobin i que arribin fins a un miradors situat a 274m d'alçada. Els 4 costats són idèntics. Aquesta característica, que respon a una clara necessitat d'estabilitat de l'estructura va ser vista conceptualment com un prototipus de la simetria. Al seu interior hi ha escales i ascensors que permeten l'ascens i descens dels visitants, així com també una gran nombre de restaurants, magatzems, botigues i un museu situats a les dues plataformes inferiors.\nCasa Tassel (1892-1893) Estil: modernista\nPresenta una única façana vista que dóna al carrer, en la qual es poden reconèixer a traves del sinuós sortint central de vidre flanquejat per finestres estretes i allargades, els tres pisos en que esta estructurat l'edifici. En aquest cos ondulat destaquen la sèrie de finestres separades per columnes de pedra a l'altura del primer pis, així com també les petites columnes de metall d'uns capitells originals que divideixen els grans finestrals dels pisos superiors. A l'interior, l'espai rectangular de les plantes es distribueix en alçat en 3 pisos als quals s'accedeix mitjançant una escala que neix al vestíbul. L'escala obliga a situar la resta de les estances només a un cantó del passadís, fet que trenca la disposició tradicional d'ambdós costats. Al primer pis hi ha vestidor, jardí a la part del darrere, un guarda-roba i diverses sales d'estar. Els dormitoris dels propietaris ocupen el segon nivell, mentre que al tercer pis hi ha la sala de treballar del senyor Tassel i les habitacions dle servei. Decorativament l'interior està dominat per la sensualitat que dona la línia corba (coup de fouet) que permet crear una harmonia ornamental total inspirada en la natura. En aquest sentit, la precencia del ferro es bàsica, la funció estructural del qual(columnes i bigues al sostre) no nomes permet prescindir de murs de càrrega, sinó que també adquireix un caràcter ornamental valuós. En aquesta mateixa línia decorativa i funcional, Víctor Horta va pensar els mosaics dels terres, els panys de les portes, els llums, el paper pintat de les parets i les vidrieres de colors etc, que permeten dotar l'edifici de gran lluminositat i coloració.\nPalau de la musica catalana (1905-1908) Estil: modernista\nSituat en un xamfrà de confluència de carrers. L'edifici presenta dues façanés de maó vist vermell, amb arcades a la planta baixa i una tribuna coronada amb arcs apuntats i decorada per columnes de rics mosaics i busts escultòrics. L'edifici es tanca amb un àtic decorat ambmosaics de Lluís Bru, i una cúpula a la terrassa. L'aspecte més rellevant a l'exterior es el grup escultòric de Miquel Blay dedicat a la cançó popular, presidit per Sant Jordi, a la confluència de les dues façanés\nTORRE EIFFEL palau de la música treballar la simetria casa tassel Palau de la música catalana


Portugal paralitza la desescalada pel repunt de casos de Covid\nPitjors xifres des del febrer\nSalut notifica 1.604 contagis nous divendres i un augment de la incidència no vist des de fa quatre mesos\n25 de de juny del 2021. 19:10\nEl Ministeri de Salut de Portugal ha notificat aquest divendres uns altres 1.604 contagis de coronavirus, mentre la incidència ha pujat fins als 137,5 casos per 100.000 habitants a catorze dies, xifres que no s’havien registrat al país des del mes de febrer passat.\nEn total, s’han confirmat ja fins ara 871.483 casos acumulats, dels quals 17.081 corresponen a malalts morts, quatre més que en la jornada anterior. La xifra de recuperats ascendeix aquest divendres a 823.960, després de les 857 altes mèdiques de l’últim dia.\nEls ingressos continuen pujant, però a un ritme lent, amb quatre persones més en planta, per a un total de 431, i dues més en unitats de cures intensives, on hi ha 108 convalescents. El nombre de casos actius ha pujat també a més de 700, deixant ja 30.442, informa la Direcció General de Salut (DGS).\nFocus a Lisboa\nLa regió de Lisboa i Vall del Tajo continua sent el principal focus d’aquest augment del nombre de casos que s’ha anat registrant en les últimes setmanes, amb 1.049. Les morts d’aquest divendres també han tingut lloc a la capital, corresponen a les de dues persones que superaven els 80 anys.\nEl Govern preveu que les xifres de nous casos continuïn augmentant durant les pròximes setmanes, per la qual cosa han decidit paralitzar el pla de desescalada a nivell nacional, i fins i tot fer retrocedir en el mateix a alguns municipis de l’àrea metropolitana de Lisboa, sota tancament perimetral els caps de setmana.


Hotel Almrausch Bad Kleinkirchheim Àustria - Ofertes d'hotels amb els MILLORS DESCOMPTES EN LÍNIA\n7 Wasserfallweg, Kleinkirchheim, Bad Kleinkirchheim, Àustria, 9546 - Veure al mapa\nSi el que està buscant és per un hotel ben situat a Bad Kleinkirchheim, no busqui més enllà de Hotel Almrausch. A només 55.00 Km, aquest hotel de 4-estrelles és fàcilment accessible des de l'aeroport. Un refugi de descans i relax, l'hotel us oferirà una renovació total a només pases de les nombroses atraccions de la ciutat com ara Sonnwiesenbahn Ski Lift, Terme St. Kathrein.\nA Hotel Almrausch, l'excelent servei i instal.lacions superiors faran de la vostra estada una experiència inoblidable. Per a la comoditat i comfort dels seus clients, l'hotel ofereix Zones públiques amb Wi-Fi, aparcament de cotxes, servei d'habitacions, transport hotel/aeroport, habitació familiar.\nTotes les instal.lacions per als clients, ofereixen comoditats destinades a assegurar tot el comfort possible. L'hotel ofereix meravelloses instal.lacions d'oci com centre esportiu, sauna, camp de golf (a 3 km), piscina exterior, piscina coberta que faran de la vostra estada una experiència inoblidable. Hotel Almrausch és la vostra destinació si buscau allotjament de qualitat a Bad Kleinkirchheim.\nTots els tipus de viatgers (335) Parelles (175) Viatgers en solitari (29) Famílies amb infants petits (80) Famílies amb infants grans (20) Grups (30)


Mireia Andreu - C E R D A N Y O L A D I R E C T E\nAquest centre està ubicat en el carrer Josep Montserrat Cuadrada del barri de Cerdanyola. En ell s’hi fan tot tipus d’activitats socials, culturals, cíviques i esportives per a diferents col·lectius i edats que s’hi puguin apuntar.\nPràcticament hi ha activitats tots els dies de la setmana.\nQuant de temps portes treballant aquí? Hola, bon dia. Doncs en el Centre Cívic Espai Gatassa porto treballant gairebé bé tres anys, concretament tres cursos.\nQuines activitats es fan en aquest centre cívic? Aquest Centre Cívic, a diferència de la resta dels centres Cívics de la ciutat, té la peculiaritat que no només dóna informació a la ciutadania sinó que, a més a més, té una tercera programació pròpia. És a dir:\nPer una banda, com a Centre Cívic té l’atenció a la ciutadania. No fa cap gestió com fan altres centres cívics, com el de Cerdanyola, el de Cabot i Barba, o el del Boet a altres barris. No fa una atenció de registrament de documentació però sí que dóna la informació a cada ciutadà. Aleshores el que tenim són tres tipus de programacions: una és les activitats o els cursos o serveis de l’Ajuntament que poden ser de salut mental, de dona i de salut. També el que són assemblees o reunions de serveis de l’Ajuntament. Finalment hi ha algunes activitats o tallers per a gent gran. Aleshores, tenim una segona programació que són els tallers anuals que realitzen i programen les entitats del barri, l’associació de veïns, l’associació cultural de Cerdanyola, algunes entitats marroquines o africanes, etc..\nUna part molt important de les programacions que acollim aquí, són els tallers anuals de les entitats.\nQuan va obrir l’espai Gatassa? El Centre Cívic de L’espai Gatassa, el proper mes de gener del 2019 farà 4 anys que es va inaugurar. Tot i que el primer curs anava arrancant poc a poc, hi havia poca activitat i ara ja portem 3 cursos de programació extensa.\nQuè és el que aporta el Centre Cívic a Cerdanyola? Com et comentava la necessitat de poder tenir un centre cívic, de tenir en compte el gran teixit associatiu del barri, l’activitat que hi ha d’entitats, perquè a més a més a nivell d’espais el barri ha necessitat sempre un espai jove adequat per poder acollir els joves, un casal de gent gran i equipaments esportius, de mica en mica totes aquestes demandes i necessitats del barri les anem cobrint aprofitant aquests equipaments que eren de la fundació Iluro i que l’ajuntament, va poder obrir i condicionar per poder donar resposta a totes aquestes activitats i necessitats del barri.\nAporta una coneixença de la ciutat, un millor aprofitament d’aquest espai per poder donar a conèixer entitats i les entitats puguin treballar, que a demés puguem adreçar cada cop més a tot el tipus de col·lectius del barri i de la ciutat i oferir a totes les persones un gran ventall de treball en xarxa, d’activitats i d’oferta.\nQuina relació tens amb el barri a part de la professió? Ets de Mataró? Sí, sóc de Mataró, actualment no visc en aquest barri, visc al centre, l’eixample, però en la meva època més d’activitats de lleure i de direcció d’activitats per a infants, també havia treballat, a part de tenir algunes amistats i gent que conec del barri, aquí en aquest barri quan era més jove i altres barris de Mataró com la Llàntia. Aleshores la relació que tinc ara evidentment és molt més propera i la diferència és molt més notable, de quan hi vaig treballar de més jove amb la feina que estic fent ara que, a més a més, és molt enriquidora i la relació no només és professional, sinó que cada cop hi ha una relació més estreta amb tota la gent del barri en general.\nQuè és el que t’agrada del barri de Cerdanyola? Doncs m’agrada per una banda tota la interculturalitat que es viu, perquè hi ha diferents cultures i diferents col·lectius de persones el qual això enriqueix moltíssim i, a més a més, m’agrada aquesta actitud de sempre poder fer coses, proposar activitats, proposar sempre millores pel barri, d’estar actiu per procurar pels infants i els joves del barri, per donar-lo a conèixer i sobretot pel seu valor cultural perquè, a més a més, el barri de Cerdanyola fa molt de temps que des de que va començar a créixer ha aportat moltíssim a nivell cultural i crec que és un dels punts més rellevants.\nQuè aporta l’associació a la gent de la tercera edat? Quan es va obrir l’equipament, com que la gent gran no tenia casal, es va condicionar una part de l’equipament per poder fer un casal per aquesta gent i aleshores molts d’aquests usuaris del casal de gent gran venen a fer les activitats aquí al centre cívic, perquè, a més a més, estem en el mateix edifici, llavors venen a fer tallers de memòria, de català, també alguna activitat física.\nQuins recursos us dona l’ajuntament? L’ajuntament el que va fer amb aquest equipament és exterioritzar el servei, i llavors l’ajuntament evidentment és el que gestiona i procura perquè aquest centre cívic sigui una sessió d’espais per tota aquella entitat i associacions i altres que vulguin fer ús d’aquest espai.\nL’ajuntament el que fa és marcar el que són normatives i protocols de funcionament i bàsicament la sedició d’espais. A banda el que comporta, doncs, aquest equipament amb el seu material i el manteniment d’aquest equipament, perquè té diferents aules, aules polivalents, aules com la de cuina, una sala d’actes, un gimnàs... Tot aquest equipament evidentment i el seu manteniment és a càrrec de l’ajuntament.\nQuines activitats atrauen a més gent? Potser el que sí que podria dir és quina és la franja en la qual tenim més usuaris i normalment és entre els 25 fins als 50 anys, el que diríem doncs, adults. Cada cop més anem ampliant els usuaris de gent gran a partir dels 60 i 70 i sí que les activitats que s’omplen més ràpid o tenen més demanda i atrauen són pels d’adults, però també tenim ara ja amb aquests 3 cursos un volum d’infants molt importants que van entre els 4, els 8 i 11 anys, també mica en mica estem ampliant aquesta programació amb els de menys de 5 anys o de 0 a 3, però podem dir que sí, que la majoria són adults i infants.\nEn els anys que portes treballant en el centre, creus que hi ha alguna cosa per millorar? Nosaltres sempre treballem amb la línia de la millora. El que procurem és que tothom se senti a gust, que cada cop hi hagi més entitats que puguin aprofitar aquest equipament, que la programació sigui el més innovadora possible i la oferta respongui a la demanda. Jo crec que el millor és que, per sort, fem molt de treball conjunt. I estem sempre disposats a recollir tot allò que sigui millorable. Sortosament, en aquests 3 cursos hem augmentat els usuaris, han augmentat les activitats i cada cop més gent coneix més el centre cívic. S’hi poden realitzar diferents accions. També hem descobert molts artistes, tant del barri com de la ciutat, i crec que el que hem de continuar fent és això: sumar tot allò que no només ens arriba com a demanda sinó també com a necessitats a cobrir. Hi ha franges horàries que costen més d’omplir i sí que hem aconseguit, també, omplir una franja de temps amb activitats extraordinàries com són el Nadal, l’estiu... Perquè la programació pròpia del Centre Cívic és trimestral i la de les entitats és anual. Aleshores, ara precisament hem començat al mes d’abril i fins el juny el darrer trimestre, però ja aviat iniciarem tot el procés per fer la programació d’estiu. Vull dir que totes aquelles persones que no poden accedir a casals, o no els hi interessa, almenys saben que aquí hi tenim una altra cobertura. L’important és això: poder anar traient profit i que cada cop el centre sigui millor pel barri i que també s’hi compti a nivell cultural. Nosaltres col·laborem amb la festa major del barri i també amb actes que és fan per Nadal, per la setmana cultural de Cerdanyola, que es fa el novembre, a molts actes anuals del barri, i bé, cada cop més és aquesta la línia de la millora.\nQuin perfil ha de tenir una persona per venir a treballar en aquest centre? En un centre cívic com aquest, no només hi ha els perfils d’informador o de dinamitzador sociocultural sinó que també hi ha el conserge. Bé, qui treballi aquí, ha de saber donar resposta o informació a la ciutadania, gestionar diferents activitats, treballar amb la programació. I no només tenim dinamitzador i informador, sinó que també tenim puntualment servei de consergeria que és qui té clar el que és la sedició d’espais (per exemple, hi ha muntatges de sala), Un altre perfil que hi ha és la direcció i la gestió. En aquest cas és el meu càrrec, i es tracta de portar una línia de treball en xarxa, seguir oferint un servei al barri i a la ciutat, gestionar les programacions que t’he comentat anteriorment i dirigir tot l’exercici del centre cívic.


viurealspirineus 15:39 01/10/20\nEls dos senderistes són una parella de Sidamon i de Lleida, de 27 anys, llicenciats en Medicina i que treballaven a l’hospital Josep Trueta de Girona.\nels aigüestortes troben morts\nImatge captada des de l'helicòpter durant la recerca de la parella d'excursionistes /Bombers\nEls dos cossos sense vida que els equips d'emergències han localitzat a la zona perifèrica del Parc Nacional d'Aigüestortes i Estany de Sant Maurici són els de la parella d'excursionistes desapareguda des de divendres. La recerca més "exhaustiva" i "minuciosa" que s'ha posat en marxa aquest dijous ha donat els seus fruits i a mig matí s'han localitzat els dos joves de 27 anys, veïns de Lleida i metges residents a l'Hospital Josep Trueta de Girona. Juanmi Riu, responsable del Grup de Rescat de Muntanya de Pompièrs d'Aran, ha dit que estaven semienterrats sota una roca al costat de l'Estany Pòdo. Tot apunta que en el camí del refugi de Colomers al d'Amitges es van desorientar i es van refugiar de la neu i el fort vent que bufava a la zona.


Final de curs: Informacions diverses[General]\nHem arribat al final de curs en el qual tots plegats hem treballat en la formació integral dels nois i de les noies. Aprofito l’avinentesa per agrair-vos la confiança que heu dipositat en el nostre centre i el nostre projecte educatiu.\nUs fem arribar les següents informacions:\nDimarts 26 de juny es lliuraran les notes de l’avaluació final ordinària:\n1r i 2n d’ESO a les 10.00h\n3r i 4t d’ESO a les 11.00h\nAquells alumnes que suspenguin alguna matèria tindran una nova oportunitat per recuperar-la els dies 3 i 4 de setembre.\nHORARI D’EXÀMENS EXTRAORDINARIS D’ESO\nAules 111 i 112\nCIÈNCIES NATURALS/ LLATÍ\nFRANCÈS Aula 112\nINFORMÀT. 1r i 4t Aula 105\nRELIGIÓ / HC / ÈTICA / CIUTADANIA\nPer als alumnes que hagin suspès alguna assignatura, a la web del centre trobareu l’enllaç per accedir a les activitats d’estiu que caldrà lliurar obligatòriament el dia de la recuperació de setembre.\nHORARI D’EXÀMENS EXTRAORDINARIS DE BATXILLERAT\n8:40 - 10:10\nMATEMÀTIQUES APLICADES A LES CC.SS.\n(Els exàmens de Llatí i Mat.CCSS es faran a la mateixa aula)\n(I.Feliu / S.Torrent)\nHISTÒRIA MÓN CONTEMP.\n(Cap de departament)\n6 de setembre a les 10.00h del matí es lliuraran les qualificacions finals.\nTal i com indica la Llei d’Educació vigent els alumnes de 1r, 2n i 3r hauran de repetir curs si després de l’avaluació extraordinària tenen més de dues assignatures suspeses o bé, si en tenen dues simultàniament entre llengua catalana, llengua castellana i matemàtiques. Els alumnes de 4t d’ESO obtindran el graduat si superen totes les matèries, en cas contrari hauran de repetir curs.\nTrobareu tota la informació a www.iesperealsius.cat a secció llibres.\nRetorn dels llibres del curs 2017-2018\n28 de juny: S’han de retornar els llibres de text (eco-books), seguint l’horari següent:\nde 12.30 a 14.00\nde 10.45 a 11.30\nAdquisició dels llibres del curs 2018-2019\nA partir del 28 de juny: es pot fer la comanda a IDDINK:\nde la web d’Iddink (www.iddink.cat)\nal telèfon de comandes (902 565 411).\npresencialment al centre: 28 de juny de 10.00 a 13.00 i 7 de setembre de 10.00 a 13.00\nCal tenir present que aquells/es alumnes que al juny hagin suspès dues matèries simultàniament entre llengua catalana, llengua castellana i matemàtiques, o més, NO han de fer encara la compra de llibres.\nQuota AMPA 2018-2019\nL’AMPA de Institut Pere Alsius ja va informar que a partir del curs 2018-19, per facilitar la gestió de les quotes de soci, aquestes s’abonaran en el moment de fer la comanda de llibres a la web d'IDDINK.\nEls socis de l’AMPA gaudeixen d’un descompte en la compra de llibres reutilitzats (Ecobooks) , que representa un estalvi aproximat per alumne de 150 euros.\nLes famílies que NO siguin sòcies de l’AMPA podran accedir a la compra de material i llibres nous a través d’IDDINK com fins ara a preu de mercat, però no podran gaudir de l’estalvi que representa l’ús de llibres reutilitzats (ecobooks). Aquelles famílies que no usin aquest servei hauran d’abonar el cost del material propi de centre directament a la secretaria de l’institut.\nUs recordem que la quota anual de l’AMPA és de 30 euros per família.\nAquestes són les activitats extraescolars d’idiomes que es proposen des de l’AMPA. Podeu trobar la informació completa a la web del centre www.iesperelasius.cat a la secció Serveis: Activitats Extraescolars Idiomes\nA la consergeria de l’Institut hi ha molts objectes perduts, majoritàriament, roba que l’alumnat ha deixat en diferents espais del centre i que no s’ha reclamat.\nFins al 13 de juliol aquests objectes estaran disponibles a Consergeria i podeu passar a recollir-los entre les 9.00 i les 15.00. A partir del 16 de juliol farem donació de la roba a entitats socials.


Lo Collet Digital: de març 2022\nVERMUT CONCERT DE SANT JOSEP 190322\nLa Diada de Sant Josep ha coincidit a Colldejou amb al primer vermut del nou certamen ‘Colldejou viu la música’ amb vermuts i concerts proposats des de l’Ajuntament.\nEl dia per desgràcia no ha acompanyat. De fet, gràcies a les bones previsions meteorològiques fetes, el vermut ja es va proposar de fer a la sala del ball. Un bon decisió!\nAvui la barra anava a càrrec de l’Hotelet Aire de Colldejou. Es podien triar tres tapes: caragols, pinxo i peixets fregits. A banda podies comprar també patates i olives. Per beure podies escollir entre refrescos, vermut o birra.\nA tres quarts de dotze, el Regidor de festes ha fet la presentació del grup que ens ha acompanyat aquest matí: els Pepper and Soul.\nEl duo ha començat l’actuació i ens ha ofert una primera part amb un repertori impressionant amb versions de Michael Jackson, Aretha Franklin, Whitney Houston, Seal, Amy Winehouse, Steve Wonder o Sade entre altres. Després també ens han ofert temes clàssics lírics espanyols com ‘La ‘la bien pagá’. Un prodigi a la guitarra i un portent de veu! I un privilegi poder gaudir-los a Colldejou.\nHa estat un migdia la mar de maco, amb companyia, amb ganes de compartir i amb moltes ganes de primavera. Unes estupendes tapes i una magnífica música hi han posat la resta!\nPublicat per Iblama a dissabte, de març 19, 2022 Cap comentari:\nEtiquetes de comentaris: concert, vermut\nDIA INTERNACIONAL DE LA DONA A COLLDEJOU 060222\nAquest diumenge dia 6, Colldejou s’ha avançat en el calendari per celebrar el dia internacional de la Dona o el dia de la dona treballadora del 8 de març.\nA la planta baixa de l’Ajuntament vell hem visitat l’exposició ‘Dones grans, grans dones’. Hi ha un conjunt de cartells tots ells amb un títol identificador i la corresponent explicació. La mostra està inspirada en el llibre "Demà més. Dones, vides i temps" d'Anna Freixas. L’objectiu és fer que les reflexions que conté siguin útils per aconseguir que les dones puguin envellir amb més qualitat de vida i amb un desenvolupament cada cop més lliure de la seva identitat pròpia.\nActe seguit hem fet cap a la Plaça Sitjar. S’han repartit mascaretes on s’hi podia llegir ‘prou violències masclistes’ i polseres tematitzades de color lila amb el lema ‘lliures i sense límits’.\nA tocar del vell cedre s’ha procedit a la lectura del Manifest amb les veus de la Nuri, la Lu i la Xell. Aquí us reproduïm el text.\nAcabada la lectura, hem col•locat la placa als peus del cedre. A la placa s’hi pot llegir: ‘Sense Dones no hi ha vida’.\nL’exposició, les mascaretes i polseres les ha poporcionat el Departament d’Igualtat i Feminismes de la Generalitat. La proposta de l’acte, el manifest i la placa són del Servei d’atenció i informació a les dones (SIAD) del Consell Comarcal.\nAgrair l'acte a l'Ajuntament de Colldejou.\nFotos: Madalena i Iblama\nPublicat per Iblama a diumenge, de març 06, 2022 Cap comentari:\nEtiquetes de comentaris: Actualitat, Ajuntament de Colldejou, Colldejou.


Lletres - Club de lectura virtual dedicat al llibre “Venjaré la teva mort” de Carme Riera. - Agenda.ad\nClub de lectura virtual dedicat al llibre “Venjaré la teva mort” de Carme Riera.\nEn la línia deNatura quasi morta, una novel·la negra amb un punt d’humor en la qual el“qui“és més important que el“com”.\nPresentació del llibre 'Camino en verso. De nieves a tormentas en el Pirineo'\nAmbaixada d'Espanya a Andorra, Andorra la Vella\nTrobada del Club de lectura musical: "Un home vulgar"


President Mas: “Els valors cristians de Catalunya han de ser un valor de cohesió social davant dels reptes que viu Europa”. El president Mas\nPresident Mas: “Els valors ...\nPresident Mas: “Els valors cristians de Catalunya han de ser un valor de cohesió social davant dels reptes que viu Europa”\nDurant l’acte de presentació de l’opuscle de la Reial Germandat de Jesús de Natzarè de Tarragona, Artur Mas assegura que “les arrels cristianes d’Europa han contribuït a fer del continent un dels llocs del món amb més benestar, garanties i seguretat”\nEl 129è president de la Generalitat, Artur Mas, ha reivindicat les arrels cristianes de Catalunya i d’Europa en el context polític global actual. “Els valors cristians de Catalunya han de ser un valor de cohesió social davant dels reptes que viu Europa, mai han de ser un valor de divisió”, ha remarcat el 129è president de la Generalitat que ha estat l’encarregat de presentar l’opuscle de la Reial Germandat de Jesús de Natzarè de Tarragona per la present Setmana Santa. El president Mas ha reflexionat sobre la contribució de l’Església per cohesionar la societat a Europa al llarg dels segles, tot argumentant que “les arrels cristianes d’Europa han contribuït a fer d’aquest continent un els llocs del món amb més benestar, garanties i seguretat per a tots aquells que hi hem nascut”.\nDes de l’Església de Sant Miquel del Pla, el 129è president de la Generalitat ha recordat l’esperit d’acollida i d’asil que ha tingut la gent de Catalunya al llarg dels segles. “Des de Catalunya, hem de contribuir en positiu per construir una Europa que pugui solucionar els principals reptes que té al davant, des de la solidaritat i lluny dels egoismes”, ha assenyalat Artur Mas. En aquest sentit, ha lloat l’esperit integrador i de cohesió que ha demostrat Catalunya en els darrers cent anys. “Si ens haguéssim quedat amb el creixement vegetatiu seríem dos milions i mig, ara som set milions i mig per això podem aportar molt”.\nDurant el seu discurs de presentació de l’opuscle, el president Mas ha agraït reiteradament la tasca portada a terme per la Reial Germandat i moltes entitats cristianes: “En aquests anys d’impacte dur sobre l’economia i la societat heu demostrat capacitat d’unir esforços per travar la societat”. “Un país que sap tenir cura de la seva gent és un país millor, i des de les entitats de l’Església -amb esperit de solidaritat- heu fet una feina de primer nivell”.


Benedito: "Si hi ha pressa per decidir que s'ha de construir un nou estadi, que Rosell avanci les eleccions"\nUn dels candidats a la presidència del Barça, segon a les últimes eleccions del 2010, ha entrat aquest dijous a escena amb una roda de premsa al Col·legi de Periodistes\nN.G. Barcelona 20/06/2013 13:02\nAgustí Benedito, un dels candidats a la presidència del Barça –va ser segon– en les eleccions del 2010, ha entrat aquest dijous en escena amb una roda de premsa al Col·legi de Periodistes de Barcelona. Benedito ha explicat que té indicis per creure que l'actual junta directiva –encapçalada pel president Sandro Rosell– ja té la decisió presa de construir un nou estadi i demana al president que, si vol construir-ne un de nou, avanci les eleccions.\n"Demano a Rosell que esperi a les properes eleccions per obrir debat sobre nou estadi. Construir-ne un de nou no era al seu programa", ha dit Benedito, que ha afegit: Jo el que demano a Rosell és que compleixi el seu programa. Si vol fer una altra cosa, el que ha de fer és incloure-ho en un programa electoral i fer eleccions. No sé per què tenen tanta pressa per signar acords que ens condicionin els que puguem ser presidents després. Si hi ha alguna raó que faci que s'hagi de decidir ja la construcció d'un nou estadi, doncs que avanci les eleccions, inclogui el nou estadi al programa i que decideixin els socis".\nBenedito ha continuat explicant: "Conec algunes reunions que s'han celebrat i de manera clara se'ls ha dit quina és la intenció de la junta. Ells volen fer un referèndum i busquen una legitimitat. La remodelació que proposen és únicament una estratègia comunicativa. Aquesta junta directiva vol convèncer els socis fent dreceres per portar-nos a una inversió de més de 800 milions d'euros que condicionarà les futures juntes. Si tinc la sensació que estan a punt de prendre una decisió que comprometi la construcció d'un nou estadi, que facin un pas que no té retorn, llavors sí que hauríem de fer eleccions. I si ells no ho fan, ja mirarem com ho fem, que els estatuts ens donen aquest dret".\nDe fet, Benedito ha comentat que és un "defensor acèrrim dels referèndums", perquè han d'ajudar a saber quina és l'opinió dels socis. De fet, la junta de Sandro Rosell va anunciar que convocaria un referèndum per saber què opinen els socis sobre la remodelació del Camp Nou o la construcció d'un nou estadi. Tot i això, Benedito ha apuntat: "Hem deixat passar l'oportunitat de sotmetre a referèndum decisions importants com el patrocini de la Fundació Qatar i de la creació de la Grada Jove". Preguntat sobre la possibilitat d'un vot de censura, Benedito ha apuntat: "Jo no formaré part de la generació de culers que ens col·locaran un estadi sense fer un debat. Si no fos candidat, també ho faria. És un procés molt important".\nBenedito ha elogiat algunes decisions que ha pres l'actual junta de Sandro Rosell i l'anterior, la de Joan Laporta. "Sí que han pres bones decisions. De fet, feia falta una mica de control de la gestió econòmica", ha apuntat, i sobre Laporta ha afegit: "Potser és l'hora que el barcelonisme reconegui a Laporta el que va fer l'any 2003. Va fer que el club fes un canvi de rumb i el barcelonisme sempre estarà en deute amb ell. Després va prendre decisions que l'invalidaven com a president del Barça, però no reconèixer el que va fer i anar per ell, em sembla una injustícia absoluta". Benedito, sobre la roda de premsa de Joan Laporta de fa tan sols uns dies, ha apuntat: "No vaig treure l'aigua clara d'aquella roda de premsa. No sé encara si serem dos o tres candidats a les properes eleccions". Tot i això, ha afegit: "Potser això em beneficia a mi, però crec que Laporta és el passat, Rosell és el present i jo vull incloure'm en el futur. Si s'avancen les eleccions, estarem preparats. No hem deixat de treballar".\nAbidal i l'actualitat esportiva\nEl candidat a les eleccions del 2010 ha dit sobre el cas Abidal: "Hi ha diversitat d'opinions entre els culers. La manera com han portat el tema Abidal i com es va comunicar la decisió no va ser correcta. Aquesta junta ja ens té acostumats a aquest tipus de decisions, hi ha fets als quals encara no han agafat el punt".\nBenedito ha explicat quines són les seves sensacions respecte al mercat d'estiu i sobre l'actual i la propera temporades. "Aquests jugadors han estat més de dos mesos sense entrenador. Si l'any vinent el Tito [Vilanova] no ha de marxar i alguns jugadors són capaços de canviar algunes actituds, potser sí que serem capaços de fer-ho. Neymar és una incorporació molt important que ens farà canviar les prestacions de l'equip. Faltarà alguna incorporació, però si la cosa lliga bé i som capaços de tenir el Messi al màxim rendiment, podem ser optimistes i podem pensar que tindrem un bon any", ha dit Benedito, que s'ha mostrat "preocupat" pel futur de Thiago Alcántara. De fet, sobre Tito Vilanova ha dit: "Em fa la sensació que estem entrant en un canvi de model".


ESCENAVEGANT: “Havanera” inclassificable.\nTornar a veure dansa a Palamós transcorregut poc temps des de la finalització del Summer Dance estimulà la meva curiositat dins d’una setmana atapeïda d’espectacles. Més en adonar-me que l’espectacle estava organitzat pel Departament de Turisme. L’esplanada del moll es pot valorar escènicament com “marc entranyable”. I així ho ha demostrat en altres ocasions. Però encabir en ella un escenari de mides generoses, més de dues-centes cadires i una atracció de tir, sense fer desaparèixer les xarxes de l’estenedor és, si més no, arriscat. Durant la representació de l’espectacle “Havanera”, presentat per l’Agrupació Mediterrània de Dansa de Figueres, el que subscriu estigué acompanyat pels trets pneumàtics de la caseta de tir, i les riallades i crits dels seus usuaris. Es pot entendre la dificultat de fer tancar una atracció d’aquesta mena que ha pagat els seus corresponents tributs, però seria d’agrair que per part de l’organització existís una major sensibilitat al que significa una representació en qualsevol de les arts escèniques. Palamós ofereix un ampli ventall d’espais exteriors on encabir un espectacle d’aquesta mena en millors condicions: Arbreda, Passeig, Plaça Comtes de Palamós, Institut, Esplanada de la Llotja de Pescadors, etc.\n“Havanera” és un ballet neoclàssic, un conjunt de danses tradicionals, una pantomima, una coreografia de dansa contemporània, una comèdia musical (en alguns moments els protagonistes feien “play back” sobre les lletres de les cançons), sustentats en una partitura “original” que és capaç de sucar des d’en Ortega Monasterio (seria lògic pel títol), fins a Sir Andrew Lloyd Weber, passejant-se sense cap escrúpol per les partitures de musicals creats per Dagoll-Dagom. La representació de “Havanera” fou salvada per una correctíssima presentació escènica en els àmbits del vestuari i l’escenografia. No podent dir el mateix del inexistent disseny de la il·luminació. És fa molt dur haver d’escriure això d’un espectacle. Més quan aquest està formulat des del treball voluntari i no lucratiu. Però també és important no enganyar al públic. De la lectura del programa repartit “in situ”, en quatre idiomes, un entén fàcilment que es troba davant una producció professional. Res més lluny. L’evidència és clara només iniciar-se l’espectacle i “patir” uns ballarins que mancats de la tècnica necessària, que s’aprén desprès de llargs anys d’estudi i assaig, “s’esforcen” en “ballar” moviments i posats copiats entre d’altres de la dansa contemporània (potser perquè fa modern). Molts somriures sota el nas i forces desercions corroboraven allò que un estava veient.\nTrobo absolutament positiu que l’Administració Municipal sigui capaç de programar un espectacle d’afeccionats, però no fent-lo passar pel que no és. Però... algú l’havia anat a veure? En cas de resposta afirmativa, quin criteri artístic i tècnic s’ha seguit per la contractació i organització d’un acte obert, ran del mar, amb molt de soroll de cotxes, fira i llums del carrer? En la fitxa tècnica de l’espectacle parla d’espai tancat, o exterior fosc. Evidentment no especifica que l’ambient ha de ser silenciós, com ningú no dubta que un quiròfan ha d’estar net. Aquesta hauria estat, en el millor dels casos, una bona proposta de tardor – primavera per La Gorga, dins dels intercanvis iniciats amb grups i companyies d’afeccionats que permeten als grups locals mostrar els seus muntatges fora de la nostra vila.\nImatge extreta de la Web: www.mediterraniadansa.com\nPublicat per escenavegant a 23:23


Villa Serra Cetona Itàlia - Ofertes d'hotels amb els MILLORS DESCOMPTES EN LÍNIA\nVIa di Poggio alla Serra 10, Cetona, Cetona, Itàlia, 53040 - Veure al mapa\nMés informació sobre Villa Serra\nEspai comú 3 llits individuals, 1 llit doble, 2 llits extragrans\nConvenientment situat a Cetona, Villa Serra és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Cetona. Transport hotel/aeroport, lloguer de bicicletes són només algunes de les comoditats que fan que Villa Serra sigui diferent dels altres hotels de la ciutat.\nGaudiu de les comoditats d'alta gama com ara banyera hidromassatge, aparell de televisió, reproductor de DVD/CD, nevera, caixa forta a l'habitació per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Villa Serra és una elecció inteligents per a viatgers a Cetona, i ofereix una estada relaxant i sense molèsties.


Biocontrol Pest Control guanya el premi EmprendedorXXI en la categoria agroalimentària | Càtedra Agrobank\nBiocontrol Pest Control, Avizorex Pharma, Geoblink, Waynabox i Proton han guanyat els Premis EmprendedorXXI, una iniciativa impulsada per "la Caixa", a través de Caixa Capital Risc, i co-atorgada pel Ministeri d'Economia, Indústria i Competitivitat, a través d'Enisa.\nEls Premis EmprenedorXXI, que enguany han arribat a la desena edició, s'han consolidat com el premi referent per startups d'Espanya. Aquesta iniciativa per a l'impuls dels millors projectes d'emprenedoria del país té l'objectiu d'identificar, reconèixer i acompanyar les empreses amb major potencial de creixement d'Espanya.\nL'empresa amb major potencial de creixement en el sector Agroalimentari ha estat Biocontrol Pest Control, una spin off de la Universitat d'Alacant dedicada al control biològic de plagues, que ha rebut el premi en la categoria patrocinada per Agrobank. Les finalistes han estat Agricolum i Sabiotec.\nL'acte de lliurament, es va celebrar el passat 16 de novembre al CaixaForum Barcelona, havent estat presidit per Jaume Giró, director general de la Fundació Bancària "la Caixa", Marcelino Armenter, director general de CriteriaCaixa, Juan Antonio Alcaraz, director general de CaixaBank, i Bruno Fernández, conseller delegat d'Enisa.\nEn aquesta edició, s'han presentat un total de 545 empreses. Els premis han distingit a les millors empreses en les categories de Ciències de la Vida, Tecnologies de la Informació, Negocis Digitals, Agroalimentari i Tecnologies Industrials.\nEls guanyadors de cada sector han obtingut una aportació econòmica de 25.000 euros i l'accés gratuït durant 6 mesos als Peer-to-Peer Advisory Board, reunions mensuals dirigides per un coach amb l'objectiu d'acompanyar els CEO en la definició de l'estratègia de creixement de la seva empresa. A més, tenen accés a un programa d'acompanyament valorat en 25.000 euros, amb activitats adaptades a les necessitats i etapa de desenvolupament, i accés preferent al finançament de Caixa Capital Risc i Enisa. Així mateix, els tres finalistes de cada sector també tenen accés gratuït al programa d'acompanyament.\nDes de la seva creació, el 2007, s'han invertit 4,3 milions d'euros en premis i accions d'acompanyament, de les quals s'han beneficiat 289 empreses. Un total de 5.210 empreses de nova creació han participat en els Premis EmprendedorXXI.


LA VELLA CARMANYOLA: FILET DE PORC AMB PINYA I SOJA\nFILET DE PORC AMB PINYA I SOJA\nÉs nota que fa caloreta! Ho dic perquè com que els vespres sortim al carrer a la fresca, tinc el bloc una mica abandonat. Ahir ja vaig pensar “m’hi tinc de posar” però al final res. Cap al carrer a fer-la petar amb el veïnat i d’avui ja no podia passar.\nAvui he triat una recepta de la revista cuines, que encara que fos la del mes de gener del 2009 la he trobat molt refrescant, ja que porta pinya natural. És un filet de porc amb pinya i soja.\nSabeu que al meu poble del filet de porc en diem el “llomillet”, m’he adonat tombant pels blocs que no ho diuen els demés blocaires!\nDoncs aquí us presento com es fa aquest filet:\nA casa ens va agradar molt i crec que no serà la primera vegada que el fem, ja que va tenir molt d’èxit i el més important no en va quedar ni una engruna. És que fa molta ràbia quan comença a rodar i rodar algun plat per la nevera i veus que no agradat i acabarà a la brossa.\nPublicat per la vella carmanyola a diumenge, de juliol 12, 2009\nNosaltres si li diem llomillets...deu ser coses del sud...Molt bona pinta!\n12 de juliol de 2009 a les 10:43\nEl porc i la pinya s'estimen a la perfecció. T'haig de dir que a Reus jo he escolat això de llomillet, jo no ho faig servir molt, però anant a plaça ho he escoltat a les dones que hi ha allà. Com diu la Marta coses del sud. Salut!!!!\n12 de juliol de 2009 a les 13:55\nAquest llomillet em vindria perfecte pel sopar, així ja el tindria a punt! Tens raó que amb la pinya deu quedar ben refrescant, i ara que es troba pinya tot l'any ja no hi ha problema... A més, el porc amb les fruites àcides lliga super bé!\n12 de juliol de 2009 a les 17:09\nHola guapa! les estovalles van a conjunt amb l'article de la revista, oi? T'ha quedat de restaurant de luxe! Un petó.\n12 de juliol de 2009 a les 19:45\nUn plat deliciós. A València, del filet de porc en diem "llomello". Coses del català d'ací. Salutacions\n12 de juliol de 2009 a les 20:18\nM' encanta!! així que me l' apunto pel pròxim dia que tingui convidats, és un plat de festa!!\n13 de juliol de 2009 a les 9:07\nQue plat tan deliciós!! a mi em passa una mica com a tu... amb els nens, ara que s'està també al carrer a partir de les 19 h, no hi ha qui pugi a casa a temps... Petons, Montse.\n13 de juliol de 2009 a les 14:12\nOstres Anna, quin plat taaaaan bo!!! m?encanta la combinació!!!! A la llsita de pendents inmediatamnet!!! :)\n13 de juliol de 2009 a les 23:35\nAnna, quin plat!!!! Si amb aquesta presentació, ara mateix li clavava queixalada! Apuntada!!\n14 de juliol de 2009 a les 9:24\nJo també el tinc a la llista aquest per fer!\nHeu fet un plat de festa dels que agraden a tothom i molt!\n14 de juliol de 2009 a les 20:39\nQuina pinta i quina presentació més maca!\nA mi m'agraden molt les combinacions agredolces i és que el porc combina amb tot eh?\n14 de juliol de 2009 a les 20:42\nEi, noia, quina presentació més maca!\nEl porc i la pinya combinen molt bé, però de la manera que els has presentat tu es tornen irresistibles!\nAl poble de la meva sogra, a Lleida, també ho fan això de sortir a la nit al carrer a xerrar, mentre passa la marinada!\nA gaudir de l'estiu, que quan fa fred ens tanquem tots a casa!\n14 de juliol de 2009 a les 22:31\nEl llomillet de porc mbpinya està boníssim, tant a l'estiu com per Nadal!( jo també sóc de Reus, ja veus li dic llomillet,jejej)\nper cert, si us passeu pel meu blog potser us hi veureu!\n15 de juliol de 2009 a les 8:15\nAcabo de trobar el teu blog, el seguré visitant...\n17 de juliol de 2009 a les 20:15\nSònia i Ramon ha dit...\nei Anna!! per fi he pogut entrar-hi un altre cop, aksts xinos q ens ho tenen tot tancat amb clau.... he fet una ullada i veig q continúes com sempre, m'alegro molt, molts bessitos i ja ens veiem aviat!!\n27 de juliol de 2009 a les 3:20\nAnna, fa molts dies que no sabem res de tu, va tot bé? Molts petons.\n30 d’agost de 2009 a les 8:01\nAnna... hi ha una sra. a fLix q l'altre dia em va comentar q segueix el teu blog, i em va dir q et digués q actualitzis el blog!!! jejjeeee...\n20 de setembre de 2009 a les 20:35\nCaram quina recepta mes bona i quina presentació mes bonica. Un petó.\n24 de setembre de 2009 a les 23:49\nMoltes gràcies a tots per comentar-me i esperar-me a que actualitzi. Quanta paciència que teniu amb mi!! ;))\nMolts petons per tots!\n4 d’octubre de 2009 a les 19:28


Safari al Parc Nacional de Kruger - Viatge a Sud-àfrica dia 2 - Blog Equipatge de mà\nEquipatge de mà > Sud-àfrica > Safari al Parc Nacional de Kruger – Viatge a Sud-àfrica dia 2\nSafari al Parc Nacional de Kruger – Viatge a Sud-àfrica dia 2\nEscrit per David Cortés\t| Última actualització: 9 agost 2017\nSón les 5:20 del matí. Al Lodge ens espera el nostre ranger per portar-nos a fer un Safari al Parc Nacional de Kruger.\nFa un fred! No sabem a quina temperatura devem d’estar però tot i portar un munt de capes i l’anorac ens estem congelant. El ranger ens dóna una manta a cada un. Si estant aturats fa fred, imagineu-vos en moviment.\nSobre les 7 del matí arrivem a Kruger. El sol just comença a sortir i ens dóna una càlida benvinguda al parc.\nSafari al Parc Nacional de Kruger a Sud-àfrica – Sortida del sol\nSafari al Parc Nacional de Kruger a Sud-àfrica – Laura abans de pujar al cotxe de Safari\nAbans d’entrar al parc signem un paper conforme sabem les normes (no baixar-te del cotxe, no treure el cos fora del cotxe…) i per deixar constància de que si et passa alguna cosa és la teva responsabilitat. No pensàvem fer res d’això, però hi ha qui si. L’Òscar, un dels nostres guies, ens va explicar que hi ha un vídeo a YouTube en què es veu com una senyora es baixa del cotxe perquè s’havia enfadat amb la seva parella i de sobte ve un tigre… bé us podeu imaginar com acaba la història, no?\nComencem el safari al Parc Nacional de Kruger\nJo no anava amb moltes expectatives. M’havien dit que en un dia de safari no veuria massa animals. I molt menys als 5 grans. Sabeu quins són els 5 grans o big 5: Lleó, lleopard, búfal, rinoceront i elefant.\nUn dia al Parc Nacional de Kruger a Sud-àfrica – A la recerca dels 5 grans\nPoc després d’entrar al parc ens trobem un parell d’elefants, rinoceronts, búfals i zebres. Comença bé el dia! També veiem un munt de impales i antílops. Més tard ens creuem amb un grup de girafes. Nkuli, la nostra guia, veu la intenció de creuar la carretera d’una de les girafes i fa que el ranger esperi perquè la podem veure de prop. Quina elegància caminant! Un moment que recordarem per sempre.\nSafari al Parc Nacional de Kruger a Sud-àfrica – Primer elefant que veiem, impressionant\nSafari al Parc Nacional de Kruger a Sud-àfrica – Girafes a pocs metres de nosaltres\nSafari al Parc Nacional de Kruger a Sud-àfrica – Zebras\nAnem a buscar al Lleó: el que tothom vol veure\nEls rangers es van comunicant per ràdio per avisar d’on hi ha els animals que són més difícils de veure. Això és un avantatge. Si vas amb el teu vehicle t’has de buscar la vida. A més a més, els vehicles solen ser baixos i en ser una sabana amb molts arbres no veus res.\nTot d’una arriba la trucada més esperada. Han vist un ingonyama (que és lleó en zulu). Els rangers diuen els noms dels animals en Zulu perquè la gent que porten al vehicle no s’enteri de què parlen. Així si arriben i l’animal no està, ningú es decepciona.\nEl Zulu és un dels 11 idiomes oficials a Sud-àfrica. Potser us soni la paraula ingonyama d’alguna de les cançons del Rei Lleó. Hi ha almenys dues que són en Zulu, però la que segur us sona és la del principi de la pel·lícula.\nArribem a on està el lleó. Hi ha una cua de sis o set cotxes. Toca esperar. Quan per fi arribem veiem al majestuós lleó. És enorme, res a veure amb els lleons que es veuen en els zoològics. Està menjant, ja feia mala olor quan ens acostàvem. El seu menjar d’avui era un petit elefant. Quina llàstima! Però així és el cicle de la vida: hi ha preses i depredadors.\nSafari al Parc Nacional de Kruger a Sud-àfrica – Lleó\nFem una parada per esmorzar. Ja hem vist 4 dels 5 grans! Estem molt contents!\nDesprés d’esmorzar veiem hipopòtams, cocodrils, babuins, micos verds… i un calau becgroc del sud, més conegut per la gent local com la banana voladora. Aquest ocell va ser en el qual es van inspirar per crear el personatge de Zazú del Rei Lleó.\nSafari al Parc Nacional de Kruger – Ocell en el que es van inspirar pel Zazú\nSafari al Parc Nacional de Kruger – Cocodril\nNomés falta el Lleopard, l’últim dels 5 grans\nArriba l’hora de dinar. Encara ens falta per veure un gran: el lleopard. Tindrem la sort de poder veure’l? Com l’esperança és l’últim que es perd, nosaltres confiem que sí que el veurem.\nImpala, impala, més impales… un ramat d’elefants! I hi ha cries, quina monada! Si ja cal deixar-los el seu espai quan només hi ha adults, en haver cries cal ser més cuidadós. Amb qualsevol moviment que creguin que pot amenaçar a les seves cries, no dubtaran a atacar. Ens parem en silenci a observar-los i també decideixen creuar per davant del nostre cotxe.\nSafari al Parc Nacional de Kruger – Elefant protegint a la cria\nQuan acaben de passar el ranger rep la trucada. Han vist un lleopard. Quan arribem hi ha un parell de cotxes, però a poc a poc l’avís arriba a més rangers i allò semblen les rebaixes. Així com amb el lleó s’havia format un cua i un ordre, amb el lleopard és la llei del més fort. Cotxes per tot arreu, cotxes atrapats… caos. Després de 30-45 minuts esperant arriba el gran moment. ¿Però on està el lleopard? Està allà. No veus l’arbre caigut? Unes taques? Doncs, aquí tens el lleopard! Costa un munt veure-ho, hi has de posar imaginació. Si voleu que us diguem la veritat es veu millor a la foto que al natural.\nSafari al Parc Nacional de Kruger: Lleopard dormint\nVídeo del Safari al Parc Nacional de Kruger\nAquí podeu veure la versió en vídeo d’aquest safari que us acabem d’explicar:\nEn un safari no sempre es veu el que vols veure\nÉs un safari, no un zoo així que no sempre podreu veure tot el que voleu. Però val moltíssim la pena. Els animals estan en llibertat i protegits dels caçadors furtius. Cacen, es reprodueixen, posen malalts, moren… tot sense que els humans intervinguin en el seu cicle vital.\nEsperem que aquesta entrada us hagi transmès una miqueta del que vem sentir durant el safari.\nPer seguir llegint sobre Sud-àfrica: Primer dia de viatge, visita a l’Blyde River Canyon i al Bourke’s Luke Potholes.\nViatge a Sud-àfrica #1: Blyde River Canyon y Bourke’s Luck Potholes


Apunts atònits: de gener 2012\nPublicat per Toni a 15:48 Cap comentari:\nPublicat per Toni a 14:21 Cap comentari:\nCansats d'esperar, un grup de mestres, alguns al voltant de Deixa de ser una illa i molts altres no, hem decidit engegar una proposta que esperem que sigui apropiada del màxim número de mestres i professores possibles. Una proposta per remenar el cistell de les pomes podrides, una proposat per obrir diferents formes de lluita, de visualitzar la gran estafa que s'està produint, en aquest cas a l'ensenyament públic.\nNo és la millor, no és única, segurament no serà triomfant, ens portarà molts mal de caps, però és la proposta que podem fer sense esperar a les masses, sense esperar estranyes estratègies sindicals. A més és complementària i, què nassos, qui no vulgui que no la faci!\nEtiquetes de comentaris: deixa de ser una illa, mobilitzacions\nPublicat per Toni a 8:05 1 comentari:\nComença un nou any però tot continua igual. Els rics són més rics i els pobres més pobres. I ja està, només cal mirar algunes noticies com aquesta, o aquesta, on queda clar que els que tenen més només volen tenir més a costa del que menys tenen. Va així la cosa del capitalisme. Respecte al valor de la democràcia val la pena pensar en les mentides que deia el PP abans de pujar al poder i les veritats que està aplicant ja. Tot el contrari que van dir. I ningú es sorprèn...\nEn aquest clima d'estupefacció fa uns dies vaig a l'entitat bancària on m'ingressen la nòmina i trobo tancat el caixer automàtic. Cert és que està intervinguda i a punt de ser rescatada amb els diners de tothom, tot i ser ben privada, però no era aquest el motiu del tancament momentani del caixer.\nEl motiu és que un "senyor es fica al caixer a dormir i ho deixa tot ben brut" i per això els treballadors-matons de l'entitat bancària en fallida que espera els nostres diners per sobreviure, van a despertar a aquest senyor i tanca el caixer perquè no ho torni a fer. Tant li dóna que els seus clients haguem de treure diners per comprar el pa i la llet, tant li dóna que, possiblement, el senyor que fan fora ha pagat, paga o pagarà part del rescat que els governants donaran a aquesta entitat que es diu UNNIM.\nEvidentment que les treballadores de l'entitat apliquen els protocols interns, fer fora a la gent que no té casa, tot i haver milers i milers d'habitatges buits.\nSí, ja sé que tot costa esforç, però em resulta curiós que l'apliquin amb aquesta fermesa els que viuen dels nostres diners, de forma directa o indirecta. I no només hi viuen, sinó que hi viuen molt bé, tal com es deia a la noticia anterior.\nI molt més curiós és que un ens que viu de la confiança que li ofereixen els seus clients no tingui la més mínima confiança dels seus clients i persones que la sustenten, ja sigui el senyor que fan fora i que l'únic que fa és dormir o jo mateix, que encara no he pixat al caixer automàtic. Ja sabem que passaria si tots els clients de qualsevol banc o caixa anéssim a treure els nostres calerons.\nQuan he qüestionat aquesta actitud a les treballadores de l'entitat sempre m'han dit que el senyor deixa molt brut el caixer i que la gent te por d'entrar a treure diners i el senyor està a dins. Resposta curiosa ja que el senyor va brut, efectivament, al no tenir una dutxa disponible. I clar, per tal que la gent no tingui por del senyor, tanquen el caixer i així ningú té por. Així va la cosa del capitalisme. Por, tancar, mentir, paraules bàsiques d'aquest model econòmic.\nComença el 2012, aquesta falsa crisi és una estafa semblant a la de fa 10 anys justos, l'estafa del euro. Recordeu? Aquell dia que quasi tot va pujar de preu el 50%, com a mínim. Menys els nostres sous, els sous del pobres, no els dels rics, el sou dels que manen democràticament, es clar.\nIgualment, bon any.\nPublicat per Toni a 7:53 2 comentaris:


violències masclistes archivos - Onada Feminista\n“Les violències, sobre la taula”: el primer acte presencial organitzat per Onada Feminista per reivindicar el 25N\nNúria Cugat Tarridas 27/12/2021\n"Les violències, sobre la taula" ha estat el primer acte presencial i en solitari organitzat per Onada Feminista. Durant la jornada es van poder escoltar tres taules rodones sobre les violències masclistes en el món ...\n“ADELA”: entre la realitat i la ficció de les seqüeles de les violències masclistes\nNúria Cugat Tarridas 15/09/2021\n"ADELA" és un monòleg centrat en el patiment d'una víctima de violències masclistes. El relat exemplifica el qüestionament al qual s'exposa perquè crea una gran sensació de dubte en el públic. Fins al 26 de ...\nPassos per a una educació sexual allunyada del porno\nJudit Esposa 14/02/2021\nLa Llei Celáa introdueix l'educació afectiva-sexual des de primària i de manera transversal. Analitzem la nova llei educativa per saber si representarà un canvi real o superficial i què implica que sigui afectiva-sexual i no ...\nLa por a morir\nAlejandra Sanchez Villaverde 26/11/2020\nEm vaig tancar al caixer i l'encaputxat va seguir-me. Estava darrere del vidre gruixut, però no parava de cridar, de dir que sortís, que ens ho passaríem bé. Va ser l'únic cop en 22 anys ...\nOnada Feminista 21/05/2020\nDavant la pujada de denúncies per via telefònica, l’Institut Català de les Dones ha habilitat una línia de WhatsApp: el 671 778 540.\n2×13: Violències masclistes\nOnada Feminista 23/03/2020\nRepassem cadascuna d’aquestes violències a través de reportatges i entrevistes a la jurista Andrea Mendiola i l’advocada Sònia Ricondo, a més de testimonis de violència masclista.\nUn cirerer, per a poder escopir els pinyols al sortidor


Tao's Residence Chiang Mai Tailàndia - Ofertes d'hotels amb els MILLORS DESCOMPTES EN LÍNIA Atenció al Client\nTao's Residence174/3, Moo 8, Tambol Chaiyasathan, Chiang Mai, Tha Sala, Chiang Mai, Tailàndia, 50140 - Veure al mapaTao's ResidenceVeure més fotosVeure més fotosVeure més fotosVeure més fotosVeure més fotosVeure el mapaVeure totes les 51 fotos\nOpcions d'habitacióVeure les fotosBungalow d'Una Habitació (One-Bedroom Bungalo...48 m21 llit extragran i 1 sofà l...Fixa les dates per veure preusVeure les fotosEstudi (Studio)27 m21 llit dobleFixa les dates per veure preusVeure les fotosBungalow de Dues Habitacions (Two-Bedroom Bun...84 m21 llit extragran i 1 sofà l...Fixa les dates per veure preus\nDistàncies i informació bàsicaaeroports a prop9 kmAeroport Internacional de Chiang Mai (CNX)71 kmAeroport de Lampang (LPT)estacions de tren i autobús5 kmEstació de Tren de Chiang Maihospitals i clíniques2,8 kmBooranawej Medical Clinic & Pharmacyfarmàcies2,4 kmWatsonsbotiga de conveniència1,4 km7 ElevenRetirada d'efectiu1,3 kmATM\nSobre l'allotjamentDescripcióBen situat a la la cultura, les escapades romàntiques area de Chiang Mai ciutat, Tao'S Residence us proporcionarà el millor lloc per a un merescut descans. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Tao'S Residence ofereix un servei impecable i compleix amb totes les exigències dels més experimentats viatgers. Les carecterístiques més important de l'hotel inclouen transport hotel/aeroport, servei de cangur, lloguer de cotxes, servei de bugaderia, neteja en sec. Totes les instal.lacions per als clients, ofereixen comoditats destinades a assegurar tot el comfort possible. L'hotel ofereix meravelloses instal.lacions d'oci com parc infantil, jardí que faran de la vostra estada una experiència inoblidable. Sigui quina sigui la seva raó per visitar Chiang Mai, el Tao'S Residence és el lloc perfecte per una estimulant i emocionant escapada.Mostrar mésCaracterístiquesAccés a InternetWi-Fi gratuït en totes les habitacions Serveis i comoditatszona de fumadors Accéss'admeten animals de companyia Idiomes ParlatsAnglèsItalià Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar més